قسەكردن لەسەر داهێنان تا ئەوكاتەی مرۆڤ لەسەر گۆی زەوی بژی كە پڕە لە دەرامەت و هاندەری تێڕامان و بیركردنەوە و تەگبیر كردنە، بەردەوامی دەبێت. مرۆڤ مەعریفە بەدەست دەهێنێت و لە رێی كارلێكی لەگەڵ سروشتی دەوروبەریەوە بڕێكی زیاتری لێدەخاتەڕوو، كاریگەریی كارایی ئەو مەعریفەیە ئەوكات دەردەكەوێ كە زیندوو بێت، كەڵكی پراكتیزەكردنی هەبێت و بەهای هەبێت و وەڵامی پێداویستییە بەردەوامەكانی مرۆڤ بداتەوە، یان پێداویستییە شاراوەكانی بوروژێنێت، بۆ ئەوەی لێوەی سودی ئابووری یان كۆمەڵایەتی یان مرۆیی لێبكەوێتەوە.\nئەو مەعریفە زیندووە كرۆكی داهێنانە، كە دەوڵەتان و دامەزراوەكان دەیانەوێ تێیدا پێشەنگ بن، ئەو بەهایەی مەعریفە هەڵیگرتووە، پڕۆسەی گەشەپێدان بە هەموو رەهەندەكانییەوە برەو پێدەدات. هەروەها نوێبوونەوەی ئەو مەعریفەیە، بەدوای خۆیدا مەعریفەی زیاتر دەهێنێت و بەردەوامی بە پڕۆسەی گەشەپێدان دەدات، ئەوەش ئەو ئامانجەیە كە هەموو یەكە ستراتیژییەكان چ لەسەر ئاستی تاكەكەس یان دامەزراوە یان دەوڵەت یان دەشێ بوترێ لەسەر ئاستی هەموو جیهان، هەوڵی دەستەبەركردنی دەدەن.\nداهێنان بە عەقڵی مرۆڤەوە پەیوەستە، یان دەشێ بوترێ سیستمی عەقڵی مرۆڤ، عەقڵ لە كارتێكردن و كاریگەریی پێكهاتەی مادی و مەعنەویی مرۆڤ دابڕاو نییە، كە دڵ و هەست، هیوا و خەیاڵ، هەروەها دەیان پرسی تری كەسی لە كەسایەتی مرۆڤ لەخۆگرتووە. سیستمی عەقڵی مرۆڤ لە رێی گەڕان و پشكنین بۆ چارەسەركردنی كێشەكانی بەردەمی و یان بۆ وەڵامدانەوەی پێداویستییەكانی یان بۆ كردنەوەی ئاسۆیەكی نوێی پێشكەوتنی، دەتوانێ داهێنان بكات. ئەم نووسینە قسە لەسەر داهێنان دەكات و تێیدا فۆكەس دەخرێتە سەر پێنج خەسڵەتی سەرەكی كە دەبێ داهێنەر هەیبێت، یان دەبێ لە داهێنەردا بونیاد بنرێت، هەموو ئەو داهێنەرانە خەڵكن، هەموو تاكێك دەتوانێ ببێتە داهێنەر، ئەگەر لە خۆیدا هەوڵی بەدەستهێنانی خەسڵەتە گونجاوەكان بدات.\nهۆشیاری، بەرپرسیارێتی و رەفتار\nخەسڵەتی یەكەم بە سێ هۆكاری سەرەكییەوە پەیوەستە، یەكەمیان، «هۆشیارییە» بە بایەخی داهێنان و مەعریفەی زیندوو كە ئەگەری پراكتیزەكردنی هەبێت و بەهایەك بە كاروباری هەمەچەشنەی ژیان ببەخشێت، چ ئابووری یان كۆمەڵایەتی یان هی تر بێت. هۆكاری دووەم، «بەرپرسیارێتییە» كە بایەخدانی كەسی و هەوڵدان و بەشداریكردن لە داهێنان دەخوازێت. دواتر هۆكاری «رەفتار» دێت، كە بە داهێنانەوە پەیوەستە، لێرە مەبەست لەم هۆكارە لایەنی ئەخلاقییە لە داهێنان، واتە دەبێ ئەو داهێنانەی پێشكەش دەكرێ زیانبەخش نەبێت، بەڵكو سودمەند بێت و رۆڵی لە كاراكردنی پڕۆسەی گەشەپێدان هەبێت نەك رێگری بێت.\nناسینی تایبەتمەندێتیی كەسی\nخەسڵەتی دووەم بایەخ بە «ناسینی تایبەتمەندێتیی كەسی» دەدات، كین رۆبنسۆن (Ken Robinson) كە یەك لە فیگەرە دیارەكانی بواری خوێندنە، دەڵێ: «بەبێ جیاكاری هەموو تاكێك تایبەتمەندێتیی كەسی خۆی هەیە، ئەگەر ئەو تایبەتمەندێتییە دۆزرایەوە و لە خوێندن و ژیان و كاری پیشەییدا كارا بكرێت، ئەوا ئەو كەسە بەخشندەتر دەبێت و دڵخۆش و متمانەی بەخۆی زیاتر دەبێت، چونكە درك بەو تایبەتمەندێتییەی خۆی دەكات كە لێوەی سەركەوتنی بەدەستهێناوە». لەمەوە هەموو مرۆڤێك، بەتایبەتیش گەنجان ئەوانەی لە قۆناغەكانی خوێندندان، هەوڵی دۆزینەوەی تایبەتمەندێتییەكەی خۆی دەدات، هەروەها هەوڵی گەشەپێدانیشی دەدات، ئەگەر ژینگەیەكی گونجاو هەبێت و هاندەری بێت و چاودێری بكات.\nخەسڵەتی سێیەم، «ئامادەیی مەعریفییە»، ئەم خەسڵەتە پەیوستە بەوانەی پێشووەوە، واتە بە هوشیاری و بەرپرسیارێتی و رەفتار و تایبەتمەندێتیی كەسی، ئەم خەسڵەتە پێداگیریی لەسەر كاروباری مەعریفە دەكات، واتە دەستپێكی داهێنان، ئەم خەسڵەتە بە سێ هۆكاری سەرەكییەوە پەیوەستە، حەماس بۆ مەعریفە، سووربوون و گەڕان بەدوای مەعریفە و ئەو هەوڵەی لەو پێناوەدا دەدرێت. ئەم هۆكارانە بایەخی خۆیان هەیە نەك هەر وەك ئەركێكی خوێندن و پیشەیی بێت، بەڵكو دەبێ ببێتە ئارەزوویەكی كەسی. پرسەكە كاراتر دەبێت كاتێك ئەو مەعریفە بە ئامانجكراوە لەگەڵ تایبەتمەندێتیی كەسیدا گونجاو بێت.\nخەسڵەتی چوارەم بە پەرەپێدانی «حاڵەتی زیهنی»یەوە پەیوەستە، بۆ ئەوەی مامەڵەیەكی باشتر لەگەڵ مەعریفە بكات بۆ ئەوەی چێژی زیاتری لێوەربگرێت. كارۆل دویك لە كتێبی زیهنیەت دەڵێ: «نابێ تەسلیمی زیهنیەتی جێگیر بین، بەڵكو دەبێ هەوڵ بۆ بەدەستهێنانی زیهنیەتی گەشەكردوو بدەین»، چونكە زیهنیەتی یەكەمیان رازییە بەوەی هەیەتی و لەسەریەتی، ترسی لە خستنەڕووی بیروبۆچوونی نوێ هەیە و بڕوای بە تاقیكردنەوە و هەڵە نییە، ئەم جۆرە زیهنیەتە زیاتر لای دەرچووانی پڕۆسەی خوێندنە، بۆ ئایندەی چاوەڕوانكراو بەكەڵك نایەت. لەو سۆنگەوە كارۆل دویك داوای بونیاتنانی میتۆدێكی خوێندن دەكات كە بایەخ بە زیهنیەتی گەشەكردوو بدات كە هەوڵی بەدەستهێنانی مەعریفەی زیاتر بدات و تا داهێنانی تێدا بكات و تێیدا بە دوای بەهایەكی نوێدا بگەڕێت، بۆ ئەوەی داهێنانەكەی كاراتر بكات و سودی زیاتری لێبكەوێتەوە.\nخەسڵەتی پێنجەم بایەخ بە «شەراكەتی مەعریفی» دەدات، وەك ئامرازێك بۆ بەدەستهێنانی مەعریفەی زیاتر، بۆ ئەوەی بیكاتە دەروازەی بەرهەمهێنانی مەعریفەی نوێ و ئەزموونكردنی باشترینەكانی، تا لێوەی داهێنان كاراتر بێت. لێرەدا جێی خۆیەتی وتەیەكی جۆرج بیرنارد شۆ سەبارەت بە شەراكەتی مەعریفی بهێنینەوە، كە دەڵێ: (ئەگەر من سێوێكم هەبوو تۆش دانەیەكی تر و گۆڕیمانەوە لەگەڵ یەكتری، حاڵەتەكە هیچ گۆڕانێكی بەسەردا نایەت، چونكە هەریەكەمان سێوێكمان پێ دەبێت، بەڵام ئەگەر هەریەكە و بیرۆكەیەكمان هەبوو و ئاڵوگۆڕمان پێكرد، لەم حاڵەتەدا رەوشەكە دەگۆڕێ و هەریەكەمان دوو بیرۆكەمان دەبێت، دەشێ بەهۆی موتوربەكردنی ئەو دوو بیرۆكەیەوە لە مێشكماندا بیرۆكەی نوێ بێتە كایەوە، بیرۆكەی زیاتر دەرفەتی داهێنان زیاد دەكات و بەشداری لە پرۆسەی گەشەپێدان دەكات).\nلە كۆتاییدا، ئەمە بانگەشەیەكە بۆ هەموو كەسێك، بەتایبەتی ئەوانەی لە قۆناغی نەشونما و پێگەیشتندان، خۆی وا ئامادە بكات بۆ ئەوەی ببێتە كەسێكی داهێنەر و بیرۆكەی نوێ پێشكەش بكات و بەهایەكی گرنگی بۆ پڕۆسەی گەشەپێدانی ئابووری و كۆمەڵایەتی و مرۆیی و كلتوری هەبێت. دەشێ ئەو خەسڵەتانەی لێرە خرانەڕوو یارمەتیدەر بێت، چونكە دەیەوێ مرۆڤ بە مەعریفە هوشیار و بەرپرس و رەفتار باش بێت، توانیبێتی تایبەتمەندێتیی خۆی بزانێت و حەماسی بۆ زانینی مەعریفە هەبێت و هەوڵی بۆ بدات، خاوەن عەقڵێكی گەشەكردوو بێت، توانای مامەڵەكردنی خاوەن مەعریفەی تر هەبێت، بێگومان پێویستە لایەنە پەیوەندیدار و كاریگەرەكان پشتیوانیان لێ بكەن.


Juan 21 APSD-CEB - یۆحەنا 21 KSS\nدەرکەوتنی عیسا لەسەر دەریاچە\n1دوای ئەمە دیسان عیسا بەم شێوەیە لە دەریاچەی جەلیل21:1 یۆنانی: تەبەرییە. خۆی بۆ قوتابییەکان دەرخست: 2شیمۆن پەترۆس و تۆماس کە بە دیدمۆس ناسرابوو، لەگەڵ ناتانئیل کە خەڵکی قانای جەلیل بوو، هەروەها کوڕەکانی زەبدی و دوو قوتابی دیکەی ئەو پێکەوە بوون. 3شیمۆن پەترۆس پێی گوتن: «بۆ ڕاو دەچم.» پێیان گوت: «ئێمەش لەگەڵت دێین.» ئینجا ڕۆیشتن و سواری بەلەم بوون، بەڵام لەو شەوەدا هیچیان نەگرت.\n4کاتی بەرەبەیان، عیسا لە کەناری دەریاچەکە ڕاوەستا، بەڵام قوتابییەکان نەیانزانی ئەوە عیسایە.\n5عیسا پێی فەرموون: «کوڕینە، هیچ ماسیتان پێ نییە؟»\nوەڵامیان دایەوە: «نەخێر.»\n6پێی فەرموون: «تۆڕەکە هەڵبدەنە لای ڕاستی بەلەمەکە، ماسی دەبیننەوە.» جا هەڵیاندا و ئیتر لەبەر زۆری ئەو ماسییانەی تێیدا بوو نەیانتوانی تۆڕەکە ڕابکێشنە ناو بەلەمەکە.\n7ئەو قوتابییەی عیسا خۆشی دەویست بە پەترۆسی گوت: «ئەوە عیسای خاوەن شکۆیە!» کاتێک پەترۆس بیستی «ئەوە عیسای خاوەن شکۆیە،» خۆی بە جلەکانی داپۆشی چونکە ڕووت بوو، خۆی هەڵدایە ناو ئاوەکەوە. 8قوتابییەکانی دیکە بە بەلەمەکە هاتن و تۆڕی ماسییەکەیان ڕادەکێشا، چونکە تەنها دوو سەد باڵ21:8 نزیکەی 90 مەتر. لە وشکانییەوە دوور بوون. 9کاتێک دابەزینە وشکانی، بینییان وا خەڵووز ئامادە کراوە و ماسی خراوەتە سەری و نان دانراوە.\n10عیسا پێی فەرموون: «لەو ماسییانە بهێنن کە ئێستا گرتتان.» 11شیمۆن پەترۆسیش سەرکەوت و تۆڕەکەی ڕاکێشایە سەر وشکانی، سەد و پەنجا و سێ ماسی گەورەی تێدابوو، لەگەڵ زۆریەکەشی تۆڕەکە نەدڕا. 12عیسا پێی فەرموون: «وەرن بخۆن.» هیچ کام لە قوتابییەکان نەیانوێرا پرسیاری لێ بکەن: «تۆ کێیت؟» زانییان عیسای خاوەن شکۆیە. 13عیسا هات، نانەکەی هەڵگرت و پێیدان، ماسییەکەش بە هەمان شێوە. 14ئەمە سێیەم جار بوو کە عیسا پاش هەستانەوەی لەنێو مردووان بۆ قوتابییەکان دەرکەوت.\nگەڕانەوەی پەترۆس بۆ خزمەت\n15دوای ئەوەی نانیان خوارد عیسا بە شیمۆن پەترۆسی فەرموو: «شیمۆنی یۆنا، منت لەوانە خۆشتر دەوێت؟»\nپێی گوت: «بەڵێ گەورەم، دەزانیت کە تۆم خۆشدەوێت.»\nپێی فەرموو: «بەرخەکانم بلەوەڕێنە.»\n16دیسان پێی فەرمووەوە: «شیمۆنی یۆنا، منت خۆشدەوێت؟»\nپێی گوت: «بەڵێ گەورەم، دەزانیت خۆشمدەوێیت.»\nپێی فەرموو: «ببە بە شوانی مەڕەکانم.»\n17سێیەم جار پێی فەرموو: «شیمۆنی یۆنا، منت خۆشدەوێت؟»\nپەترۆس دڵگران بوو، چونکە سێ جار پێی فەرموو: «منت خۆشدەوێت؟» پێی گوت: «گەورەم، تۆ هەموو شتێک دەزانیت. دەزانیت کە خۆشمدەوێیت.»\nعیسا پێی فەرموو: «مەڕەکانم بلەوەڕێنە. 18ڕاستی ڕاستیت پێ دەڵێم، کاتێک گەنج بوویت پشتێنەکەتت دەبەست و بۆ هەرکوێ دەتویست، دەچوویت. بەڵام کاتێک پیر دەبیت دەستت درێژ دەکەیت و یەکێکی دیکە پشتێنەکەت دەبەستێت و دەتباتە شوێنێک کە ناتەوێت.» 19ئەمەی گوت وەک ئاماژەکردنێک بۆ مردنی پەترۆس کە بەهۆیەوە خودا شکۆدار دەکات. لەدوای ئەمە پێی فەرموو: «دوام بکەوە!»\n20پەترۆس ئاوڕی دایەوە و بینی کە ئەو قوتابییەی کە عیسا خۆشی دەویست دوایان کەوتووە، ئەوەی لە کاتی نانی ئێوارەدا شانی بە سنگی عیساوە نابوو و پێی گوتبوو: «گەورەم، کێیە ئەوەی بە گرتنت دەدات؟» 21کاتێک پەترۆس ئەمەی بینی بە عیسای گوت: «گەورەم، ئەی ئەمە چی لێدێت؟»\n22عیساش پێی فەرموو: «ئەگەر بمەوێت دەمێنێتەوە هەتا دێمەوە، بە تۆ چی؟ تۆ دوام بکەوە.» 23ئیتر ئەم قسەیە لەنێو برایان وا بڵاو بووەوە کە ئەو قوتابییە نامرێت. بەڵام عیسا پێی نەفەرموو کە نامرێت، بەڵکو «ئەگەر بمەوێت دەمێنێتەوە هەتا دێمەوە، بە تۆ چی؟»\n24ئەمەش ئەو قوتابییەیە کە دەربارەی ئەم شتانە شایەتی دەدات و ئەم شتانەی نووسیوە. ئێمەش دەزانین شایەتییەکەی ڕاستە.\n25زۆر شتی دیکە هەیە عیسا کردوویەتی، ئەگەر یەک لەدوای یەک بنووسرایەتەوە، وابزانم خودی جیهان جێگای ئەو پەڕتووکە نووسراوانەی تێدا نەدەبووەوە.\nKSS : یۆحەنا 21


فۆڕمی تۆمارکردنی بابەت | راگەیەندراوی هاوپەیمانی سەبارەت بە پرۆسەی هەژمارکردنەوەی دەنگەکان لە پارێزگای کەرکوک\nبەپێی راگەیەنراوی ئەنجومەنی کۆمسیاران (دەستەی دادوەران) بڕیارە لە رۆژی سێشەممە #03-07-2018# ەوە پرۆسەی هەژمارکردنەوە و جیاکردنەوەی رێژەیی بۆ سندووقەکانی دەنگدان بۆ سەرجەم پارێزگاکانی عیراق لە کەرکوکەوە دەستپێبکات و لەماوەی 3 رۆژدا کۆتایی پێبهێنرێت و بریکاری قەوارە سیاسییەکانیش ئەتوانن وەک چاودێر ئامادەبن. ئێمە وەک هاوپەیمانی دیموکراسی و دادپەروەری هەڵوێستی فەرمی خۆمان لەوبارەیەوە بەم شێوەیەی لای خوارەوە رادەگەیەنین: سەرباری ڕەخنە و نیگەرانییەکانمان لە پرۆسەی هەڵبژاردن لە 12/5، هاوپەیمانی و لیستی نیشتمان بە ڕەچاوکردنی بار و دۆخ و تایبەتمەندێتی نەتەوایەتی کەرکوک هیچ تانەیەکی بە هەڵبژاردنی کەرکوک پێشکەش نەکرد، بەڵکو تانە و سکاڵاکانمان لە پرۆسەی هەڵبژاردن لە هەرێم و عێراق داوە، و هەروەها لە تەواوی ناکۆکی و مشتومڕی نێوان پەرلەمان و کۆمسیۆن و دادگای فیدڕاڵیدا ئێمە سووربووین لەسەر شێوازێکی چارەسەر کە زامنی بێگەردی و نەزاهەتی هەڵبژاردن و شەرعییەتی پرۆسەکە و گەڕاندنەوەی دەنگەکان بێت بۆ خاوەنە راستەقینەکانیان. ئەمرۆش دوای سڕکردنی کارەکانی ئەنجومەنی باڵای کۆمسیاران و دەستبەکاربوونی ئەنجومەنی نوێی دادوەران بەپشتبەستن بە ڕاگەیەنراوی 24/6/2018 کە لەلایەن ئەو ئەنجومەنەوە بڵاوکراوەتەوە، بۆ هەموو لایەکی رادەگەیەنین کە ئێمە هەر لەسەرەتاوە سەرباری ئەو پێشێلکارییانەی کە لەپرۆسەکەدا روویاندا، بەڵام بە لەبەرچاوگرتنی تایبەتمەندی کەرکوک و هەستیاری بارودۆخەکە و بەتەنگەوەهاتنی پرسە نەتەوەیی و کۆمەڵایەتییەکان بەباشمان نەزانی سکاڵا لەسەر سندووقەکانی دەنگدان تۆماربکەین و تانەمان لە کۆی پرۆسەکە و بڕیارەکانی ئەنجومەنی کۆمسیاران (دەستەی دادوەران) داوە. بۆیە پەیوەندیمان بەو پرۆسەی هەژمارکردن و جیاکردنەوەی دەنگەکانەوە نیە کە بڕیارە لە کەرکوک دەستپێبکات و نوێنەری خۆمان وەک بریکار و چاودێر رەوانەی پرۆسەکە ناکەین. هەڵوێستی کۆتاییشمان پاش راگەیاندنی دوایین ئەنجامەکانی پرۆسەی هەژمارکردنەوە و جیاکردنەوەی رێژەیی دەنگەکان و موسادەقەی دادگای فیدڕاڵ لە چوارچێوەی بەرژەوەندی باڵای نیشتمانیی و نەتەوەیی و داکۆکیکردن لە مافە دەستوورییەکانی هاووڵاتیان و پێکەوەژیانی سەرجەم پێکهاتەکانی عیراق دەبێت. هاوپەیمانی بۆ دیموکراسی و دادپەروەری کەرکوک #02-07-2018#


(ڕەوانەکراوە لە دە‌فەوە)\n^ ی ا "سێ نیشانە؛ فێستیڤاڵی دەف لە کوردستاندا". لە ڕەسەنەوە ئەرشیڤ کراوە لە ٢٠ی شوباتی ٢٠١٥. بەدواداچوون بۆ ڕێکەوت بکە لە: |archive-date= (یارمەتی)\n^ "مەشقی عیشق؛ فێرگەی ئانلاینی دەف (بە فارسی)". لە ڕەسەنەوە ئەرشیڤ کراوە لە ٢٠ی شوباتی ٢٠١٥. بەدواداچوون بۆ ڕێکەوت بکە لە: |archive-date= (یارمەتی)\nوەرگیراو لە «https://ckb.wikipedia.org/w/index.php?title=دەف&oldid=691951»\nئەم پەڕەیە دواجار لە ١٢:٠٧ی ٢٥ی ئایاری ٢٠٢٠ نوێ کراوەتەوە.


پەیوەندییەکی تەلەفۆنی نەیهێشت کریستیانۆ رۆناڵدۆ بچێتە بارسێلۆنا و لەگەڵ مێسی یاریی بکات – یاریگا سپۆرت\nHome/بازاری گواستنەوە/پەیوەندییەکی تەلەفۆنی نەیهێشت کریستیانۆ رۆناڵدۆ بچێتە بارسێلۆنا و لەگەڵ مێسی یاریی بکات\nپەیوەندییەکی تەلەفۆنی نەیهێشت کریستیانۆ رۆناڵدۆ بچێتە بارسێلۆنا و لەگەڵ مێسی یاریی بکات\nیاریگا سپۆرت 2020/03/29\nپەیوەندییەکی تەلەفۆنی بووەتە هۆی ئەوەی کریستیانۆ رۆناڵدۆ نەچێتە بارسێلۆنا و پەیوەندی بە ریال مەدرید بکات، بەمەش نەیتوانی لەگەڵ لیۆنێل مێسیش یاریی بکات.\nرۆژنامەی سپۆرتی کەتەلۆنی نهێنییەکی گرێبەستی کریستیانۆ رۆناڵدۆی ئاشکراکردووە و پێیوایە پەیوەندییەکی تەلەفۆنی فلۆرێنتینۆ پێرێز بووەتە هۆی ئەوەی هێرشبەرە پۆرتوگاڵییەکە ساڵی 2009 لەجیاتی بارسێلۆنا پەیوەندی بە ریال مەدرید بکات.\nبەگوێرەی بەندێکی گرێبەستەکەی کریستیانۆ رۆناڵدۆ لەگەڵ مانچێستەر یونایتد دەیتوانی بە بڕێکی کەم گرێبەستەکەی هەڵبوەشێنێتەوە، کە ریال مەدرید نزیکبووە بەرامبەر 30 ملیۆن یۆرۆ بیباتە ریزەکانی، بەڵام بەهۆی ئەوەی خۆرخێ مێندێز لەگەڵ بارسێلۆنا لەسەر هێڵ بوو، بارسێلۆنا نزیکبوو بەرامبەر 105 ملیۆن یۆرۆ بباتە ریزەکانی.\nئێدواردۆ دێ بلاس کە ئەوکات کەسێکی نزیکبوو لە ریال مەدرید داوای لە فلۆرێنتینۆ پێرێز کردووە پەیوەندیی بە خۆرخێ مێندێز بکات بۆ ئەوەی رازی بکات دۆن گرێبەستەکەی لەگەڵ مان یونایتد هەڵنەوەشێنێتەوە، بەمەش دواتر بەرامبەر 94 ملیۆن یۆرۆ بووە یاریزانی ریال مەدرید و تاکو ساڵی 2018 پەیوەندی بە مێرێنگی کرد.


په‌یامی سه‌ید ئه‌حسه‌ن عه‌له‌وی بۆ ڕۆژی جیهانیی زمانی دایکی – سایت رسمی مهندس احسن علوی\nموقعیت فعلی شما: آخرین خبرها په‌یامی سه‌ید ئه‌حسه‌ن عه‌له‌وی بۆ ڕۆژی جیهانیی زمانی دایکی\nپه‌یامی سه‌ید ئه‌حسه‌ن عه‌له‌وی بۆ ڕۆژی جیهانیی زمانی دایکی\nدسته: آخرین خبرها , اجتماعی , دانش و فناوری , سیاسی , فیلم و صوت\nدوشنبه - 27 فوریه 2017\nبه ناوی خوا\nپێناسی گه‌لان له جیهان، دروشمی نه‌ته‌وایه‌تی، ئامیانی ڕه‌گه‌زایه‌تی زمانه و به‌س. “مامۆستا هه‌ژار”\nپاراستن، گه‌شه‌پێدان و که‌ڵک وه‌رگرتن له زمانی دایکی و پەروەردەکردنی منداڵان و نه‌وه‌کانی داھاتوو بە زمانی زگماکی ئەرکی سەرشانی بەرەی ئێستا و لە سەروویانەوە دەوڵەتەکانی ئەو وڵاتانەیە کە فرە زمانی لە نیشتمانیاندا هەیە.\nخوای گەورە لە قورئانی پیرۆزدا دەفەرمێت:\n“يا أَيُّهَا النَّاسُ إِنَّا خَلَقْناکُمْ مِنْ ذَکَرٍ وَ أُنْثي وَ جَعَلْناکُمْ شُعُوباً وَ قَبائِلَ لِتَعارَفُوا إِنَّ أَکْرَمَکُمْ عِنْدَ اللَّهِ أَتْقاکُمْ إِنَّ اللَّهَ عَليمٌ خَبيرٌ” (حجرات 26)\n” ئێوەمان لە ژن و پیاوێک خەلق کرد و ئێوەمان بە شێوەی ڕەگەز و هۆزە جیاوازەکان دەرهێنا تا کوو یەکتر بناسن.”\nهەر بۆیە بەلای خوداوە هیچ نەتەوەیەک بە سەر هیچ نەتەوەیەکی تردا باڵاتر نییە و هەموویان بەلای خوای گەورەوە یەکسانین.\nلە یاسا نێودەوڵەتییەکاندا ڕۆژی 2ی ڕەشەمە بە ڕۆژی جیهانی زمانی دایکی ناسراوە و بە ڕاشکاوی جەخت لەسەر بەرپرسیاربوونی دەوڵەتەکان بۆ پاراستنی زمانی زگماکی نەتەوەکان کراوەتەوە.\nهەروەها یاسای بنەڕەتی ئێرانیش لە بڕگەی 15 دا دانی بەوەدا ناوە کە “که‌ڵک وه‌رگرتن له زمانی قه‌ومی و ناوچه‌یی له چاپه‌مه‌نییه‌کان، راگه‌یه‌نراوه گشتییه‌کان و فێر بوونی ئه‌ده‌بیات له قوتابخانه‌کان، له‌گه‌ڵ زمانی فارسیدا ئازاده.”\nئەمانە سەرە ڕای ئەو فەرموودە بەنرخەی ڕێبەری باڵای شۆرشی ئیسلامی ئێرانە کە لە سەفەرەکەیاندا بۆ کوردستان وتیان: زمانی کوردی سەروەتی نەتەوەییە.\nکەواتە هیچ پاساوێک بۆ کەمتەرخەمی ئەو بەرپرسانە نامێنێتەوە وا گرینگی بە پەروەردەی منداڵان بە زمانی کوردی نادەن و خۆیان دەبوێرن لە جێبەجێ کردنی یاسای بنەڕەتی.\nوەک نوێنەر و خزمەتگوزاری خەڵکی کوردستان داوا لە بەرپرسانی باڵای وڵات دەکەم هەست بە بەرپرسیارێتی یاسایی و نیشتمانی خۆیان بکەن و ئاوڕی زیاتر لە پاراستنی زمانی کوردی وەک زمانی چەندین میلیۆن کەس لە جیهان بدەنەوە و وەک ڕێبەری مەزنی وڵات بە سەروەتی نەتەوەیی بزانن.\nبێ گومان ڕێزگرتن لە زمانی زگماکی بە مانی ڕێزگرتن لە شوناس، کەسایەتی و ڕۆحی مرۆڤە.\nنوێنەری سنە، دیواندەرە و کامیاران لە


ئیسرائیل و فه‌ڵه‌سـتیـنیـیه‌کان ده‌سـت به وتووێژ ده‌که‌ن سه‌باره‌ت به مه‌سه‌له سه‌ره‌کیـیه‌کان\nنێردراوی تایبه‌تی ئه‌مه‌ریکا بۆ ڕۆژهه‌ڵاتی ناوه‌ڕاست جۆرج میچڵ ده‌ڵێت سه‌رۆک وه‌زیری ئیسرائیل بنیامین ناتانیاهو و سه‌رۆکی فه‌ڵه‌سـتینیـیه‌کان مه‌حمود عه‌باس ده‌سـتیان به وتووێژێـکی ڕاسته‌قینه کردووه سه‌باره‌ت به مه‌سه‌له سه‌ره‌کیـیه‌کانی نێوانیان.\nڕۆژی سێشه‌ممه له شه‌رم ئه‌لشێخی میسر، ڕێبه‌رانی ئیسرائیلی و فه‌ڵه‌سـتینی له‌گه‌ڵ وه‌زیری ده‌ره‌وه‌ی ئه‌مه‌ریکا هێله‌ری کلنتن پـێـکه‌وه کۆبوونه‌وه.\nجۆرج میچڵ ده‌ڵێت به گشـتی وتووێژه‌کان به ئاڕاسته‌یه‌کی دوروسـتدا ده‌ڕۆن، وه‌لێ هیچ ئاماژه‌یه‌کی نه‌دا به‌وه‌ی ئایا پـێشـچوون له مه‌سه‌له‌ی سه‌ره‌کی نیشته‌جێ جووه‌کان به‌ده‌سـت هاتووه یان نا. ده‌شڵێت هێشـتا ئامانجی سه‌ره‌کی بوونی دوو ده‌وڵه‌ته بۆ ئه‌و دوو گه‌له له پاڵ یه‌کدا. بڕیاره ڕۆژی چوارشه‌ممه له ئۆرشه‌لیم جارێـکی دیکه کۆبـبنه‌وه.\nبه‌ڕێز میچڵ گوتیشی هه‌ڵوێسـتی ئه‌مه‌ریکا سه‌باره‌ت به نیشته‌جێـیه‌کان وه‌کو خۆیه‌تی.\nجێی ئاماژه پـێـکردنه به‌ڕێوه‌به‌رایه‌تی سه‌رۆک ئۆباما پـێی وایه ده‌بێت ئیسرائیل ئه‌و نیمچه ڕاگرتنی بنیاتنانی نیشته‌جێـیه‌کان بۆ 10 مانگی دیکه درێژ بکاته‌وه که له 26 ی مانگی نۆدا ماوه‌که‌ی کۆتایی دێت.


سه‌ركرده‌يل كورد ستايش هه‌ڵوێست ئافره‌ته‌يل و جه‌خت له پشتگيرييان ئه‌كه‌ن\nشه‌فه‌ق نيوز/ وه بوونه‌ى 67ه‌مين ساڵياد دامه‌زرانن يه‌كێتى ژنه‌يل كوردستان، مه‌سعود بارزانى په‌يانيگ پيرۆزبايى ئاراسته‌ى ژنه‌يل كوردستان كرد و له‌تى جه‌خت له‌وه كرد باوه‌ڕى ئه‌وه‌سه يه‌كێتى ژنه‌يل كوردستان وه‌رده‌وام ئه‌دێ له مقه‌يه‌تيكردن له ئاسته مێژوويى و ئه‌نجامداين رۆڵه كاراگه‌ى و ئه‌ركه پيرووزه‌گه‌ێ.\nبارزانى وه‌و بوونه‌وه‌ى وت: له دڵه‌و پيرووزبايى له سكرتێر و ئه‌ندامه‌يل مه‌كته‌ب سكرتاريه‌ت و ئه‌ندامه‌يل ئه‌نجومه‌ن باڵاى يه‌كێتى ژنه‌يل كوردستان ئه‌كه‌يم و ده‌وام سه‌ركه‌فتن ئه‌رايان ئه‌خوازيم.\nبارزانى له په‌يامه‌گه‌ێ ئه‌را ريكخرياگ يه‌كێتى ژنه‌يل كوردستان وت: وه دريژايى ته‌مه‌نى و له‌گشت قۆناغه‌يل، مێژوو پرشنگداريگ پڕ له شانازى داشتگه‌و خه‌بات كردگه وه‌خاتر وه‌رگرى له ماف ئافره‌ته‌يل له‌لايگ و هه‌ڵويست رووشن نه‌ته‌وه‌يى و نيشتمانى له‌لايگ تره‌و.\nبارزانى وت: ئيمه‌يش له‌لايه‌ن خوه‌مانه‌و وه‌گووره‌ى تواناو وه‌بى دريغى پشتگيرى له ريكخرياگ يه‌كێتى ژنه‌يل كوردستان و به‌شداريكردن كاراى ئافره‌ته‌يل ئه‌كه‌يم له ژيان كۆمه‌ڵگا.\nلاى خوه‌ييشه‌و، نێچيروان بارزانى سه‌رۆك هه‌رێم كوردستان، له‌به‌ياننامه‌يگ وه‌و بوونه‌وه وت: گشت قه‌يران و جه‌نگه‌يليگ كۆمه‌ڵگا شيونێد و گامه‌يل دويا ئه‌خا و تون وتيژى ئه‌گرێده وه‌ر، ژنه‌يليش قوربانى سه‌ره‌كى ئى بارودوخه‌نه، هه‌ر وه‌و خاتريشه ئمڕوو له‌وه‌ر ئه‌نجامداين ئى ئه‌ركه جه‌خت له وه‌رده‌وامى و هه‌ماهه‌نگ سه‌رۆكايه‌تى هه‌رێم كوردستان ئه‌كه‌يم وه‌ل ده‌سه‌ڵات جيوه‌جيكار و كۆمه‌ڵگاى مه‌ده‌نى و پياوه‌يل ئايينى و ئاژانسه‌يل نه‌ته‌وه‌يل يه‌كگرتگ و ريكخرياگه‌يل ناوچه‌يى و ناوده‌وڵه‌تى.


:: PM:06:11:25/10/2021 \nسەڵتی قۆناغێكی گرنگی ژیانی مرۆڤە بە هەردوو رەگەزییەوە، كوڕ و كچ ئامادە دەبن بۆ گرتنەئەستۆی بەرپرسیارەتی و چوونە ناو قۆناغێكی گرنگتری ژیان، ئەویش ژیانی خێزان و هاوسەرگیرییە، بەڵام بەدەر لەوە ئەو قۆناغە چەند تایبەتمەندی و سوودیشی هەیە.\nرەنگە كەسانێك خۆیان سەڵت بمێننەوە، واتە بە ویستی خۆیان، یان هەیە بەهۆی كێشەی دارایی یان ئامادەنەبوونی دەروونی یان نەگەیشتن بە هاوبەشێكی گونجاو بۆ ژیانی هاوسەری، یان سەركەوتوو نەبووبیت لە بەستنی پێوەندی، شارەزایان ئاماژە بۆ چوار سوودی سەڵتی دەكەن.\nلەو سوودانە، شەنگی و لەشولاری رێك و تەندروستی باشە، ئەوەیش بەهۆی ئەوەی بواری زیاتر بۆ ئەنجامدانی راهێنانی وەرزشی و ریجیم بە بەراورد بە كەسانی هاوسەردار هەیە، جیا لە پاڵنەری مانەوەی بە لەشولارێكی رێك بۆ راكێشانی گرنگیدانی رەگەزی بەرانبەر.\nسەڵت توانای جەستە و مێشكی تەنیا ئاراستەی كارەكەی دەكات\nنوستنی باش هۆكارێكی ترە، كاتێك نوستنی كەسانی سەڵت لە هی هاوسەردارەكان باشترە، ئەوەیش بەهۆی نەبوونی هاوبەشێك لە جێگە كە رەنگە بزۆك بێ و هەڵگێڕ و وەرگێڕی زۆر بكات، بۆیە ئەنگە نوستنی هاوبەش هەموو جارێك نموونەیی نەبێت، كاتێك توێژینەوەكان دەریانخستووە نوستن لەپاڵ كەسێكی تر زیانی هەیە، بەتایبەتی بۆ ژنان.\nپتەوكردنی گەشەی دەروونی، كاتێك توێژینەوەكان ئاماژە دەكەن ژیانی سەڵتی گەشەی دەروونی بەهێزتر دەكات، ئەوەیش بەهۆی ئەوەی ئەوان هەستێكی زیاتریان هەیە كە چارەنووسیان بەدەست خۆیانە و لە گەشەكردنی بەردەوامی كەسایەتیانن، هەلی كەمتری تاقیكردنەوەی هەستە نەرێنییەكانیان هەیە.\nسوودێكی تری زیادكردنی بەرهەمهێنان و داهێنانكردنە، چونكە سەڵت توانای جەستەیی و مێشكییەكانی تەنیا ئاراستەی كارەكەی دەكات، بەوەیش بە توانای باشتر و داهێنانی زیاتر و گەنجێتییەكی زیاتر و ماندووبوونێكی كەمتر كار دەكات بێ پشتبەستن بە كەسانیتر.


بۆ هەڵبژاردن پارتی چی بكات – تۆڕی میدیایی خەڵک\n2018/07/07 - 3:35 PM\nلای خەڵكی كوردستان ئاشكرایە،پارتی زۆر جدی و سورە لەسەر ئەوەی هەڵبژاردنی پەرلەمانی كوردستان لەكاتی بڕیار لێدراو لە٣٠ی ئەیلوول ئەنجامبدرێ.\nجگە لە مومارەسەكردنی دیموكراسیەت لەكوردستان و حەقی خەڵكی كوردستان لەدیاری كردنی نوێنەرانیان،ئەو هەڵبژاردنە خزمەتێكی زۆر باش بە پڕۆسەی سیاسی و ڕێكخستنی پەیوەندی نێوان لایەنەكانی كوردستان دەكات و هەرێمی كوردستان بە تیمێكی تازە لەگەڵ بەغدا،لەمەڕ كۆی پرسەكان گفتوگۆ و دانوستان دەكات.\nواتە لەسەر ئاستی خواستی خەڵك و حوكمڕانی و خزمەتگوزاری و پێكهێنانی حكومەتێـكی تازەو پەیوەندی نێوان لایەنەكان و پەیوەندی لەگەڵ بەغداو وڵاتانی هەرێمی و پێكهێنانی كابینەیەكی حكومەت و بەهێزبوونی پشتیوانی سیاسی لێی،دەخوازێ هەڵبژاردنی بڕیاڕ لێدراو بكرێ،هەڵبەت دەبێ ئەوەشمان لەبیربێت ئەو هەڵبژاردنە هەڵبژاردنی پێشوەخت نیە دەكرێ،بەڵكو هەڵبژاردنی درەنگ وەختە دەكرێ.\nبۆ ئامادەكاری و خۆ حازری دروستی پارتی،تایبەت بەو هەڵبژاردنە،پارتی لەسەر هەموو ئاستەكانی و بە پشت ئەستووری بە ئەندامانی خۆی و پشتیوانی خەڵكی كوردستان،بۆ سەركەوتنی گەورە خۆی ئامادەكردوە.\nهەرچەند بنكەی جەماوەری پارتی،چاوەڕوانی چەند گۆڕانكایەك و هەنگاوی پارتی بوون،پێش هەڵبژاردن،بەڵام ئەگەر ئەوەش نەكراو باشترین وەفای پارتی بۆ دەنگ دەرانی،ئەوەیە لەدەستنیشانكردنی كاندیدەكان زۆر ووردوو دەقیق بێ و كۆمەڵێك پێوەرو بنەمای ئەساسی هەن دەبێ لەبەر چاو بگیرێ.\nبۆ پارتی حزبێكی تۆكمەو بێ گرفتی ناوخۆی و یەكگرتووی بێكێشەی سەركردایەتی و بنكەی جەماوەری گوێ ڕایەڵ،زۆر ئاسانە ١٠٠كاندیدی لێوەشاوە و مەقبوڵ و پسپۆڕی جۆراو جۆری دڵسۆزوپەرۆش دیاری بكات.\nواتە دەبێ هەوڵی هەموومان وەك تاك و تاك تاكی ئۆرگانەكان ئەوەبێت كە،لیستی پارتی ئەوجارە هێندە بەهێزبێت،دەنگ دەری پارتی لەهەڵبژاردنی كاندید ئاسان نەبێ دەنگ بەكێ بدات،خواستی لەسەرهەر سەد كاندید هەبێ و خوازیاری دەرچوونی هەر هەموویان بێت.\nكەوایە خوازیاری ئەوەین،ئەوجارە دەنگدەرانی پارتی لەدەستنیشان كردنی كاندیدەكان بە ئاسانی نەتوانن دەنگ بدەن،نەك نەزانن دەنگ بەكێ بدەن!،ئیتر هەموومان دەست لەنێو دەست و بەنەفەسی پێشمەرگەكانی داعش بەزێن و ئەبڕامز شكێن خۆمان حازربكەین بۆ سەركەوتنی حزبی هەژاران و شەهیدان و وڵات ویستان و پارتی بارزانی نەمرو شوێن كەوتووی ڕەمزی نەتەوەیمان سەرۆك مەسعود بارزانی


ژمارەی ئاوارەبوون بەراورد بە ساڵی 2019 ڕیكۆردی شكاندووە و گەیشتووەتە 80 ملیۆن\nهەموو 15 چرکەیەک کەسێک بەهۆی ڤایرۆسی کۆرۆناوە لە جیهاندا دەمرێت\nڤیدیۆ.. حەسەن نەسروڵا پێشبینى ڕوودانى تەقینەوەیەکى هاوشێوەى تەقینەوەکەى بەیروتی کردووە\nترەمپ بۆچوونی شارەزا ئەمریکییەکان لەبارەى تەقینەوەکەى بەیروت ئاشکرا دەکات\nتەندروستیی عێراق هۆكارێكى سەير بۆ زيادبوونى ژمارەى مردووانی كۆرۆنا ئاشكرا دەكات\nدۆسییەی بریندارانی بۆردومانەکەی کونەماسی دەبرێتە نەتەوە یەکگرتووەکان\nئاماری سەرەتایی تەقینەوەکەى بەیروت ڕاگەیەنرا.. لە قوبروسیش خەڵک هەستیان پێ کردووە\nبانگەوازێکی بەپەلە لە وەزارەتی تەندروستی هەرێمەوە\nوەزارەتی ناوخۆ پارێزگا و ئیدارەکانی سەرپشک کرد لە کردنەوەى نۆرینگەکان\nئێران توڕەیە لە گرێبەستە نەوتییەکەى هەسەدە و کۆمپانیا ئەمریکییەکان\nنزیکەى نیوەی شاری بەیروت بەهۆی تەقینەوەکەوە زیانیان پێگەیشتووە\nئاماری نوێی کۆرۆنا لە هەرێم.. توشبووان گەیشتە 15 هەزار\nپزیشکەکەى کۆشکی سپی هۆشداری لە ’’پایزێکی سەخت’’ دەدات بەهۆی کۆرۆناوە\nبنەماڵەی مەجید هەروتی پارتی بە ’’تیرۆرکردنی’’ کوڕەکەیان تۆمەتبار دەکەن\nزانیاری سەرەتایی لەبارەى تەقینەوە بەهێزەکەى بەیروت\nتەقینەوەیەکی زۆر بەهێز بەیروتی پایتەختی لوبنانی هەژاند\nدایکێک تونێلێکی درێژی هەڵکەند بۆ ڕزگارکردنی کوڕەکەى لە زیندان (وێنە)\nکڕین و فرۆشتنی زەوی و موڵکی سنوری شەقامی 100 مەتریی سلێمانی قەدەغەیە\n’شەڕ و ململانێی ناوخۆیی و برسێتی هۆكاری سەرەكین’\n2020.06.18 - 15:49\nنەتەوە یەكگرتووەكان ڕایگەیاند"نزیكەی 80 ملیۆن كەس كە دەكاتە 1%ى دانیشتوانی جیهان بەهۆی شەڕو توندوتیژی و ململانێ ناوخۆییەكانەوە لەشوێنی خۆیان هەڵكەنراون و ئاوارەی وڵاتان بوون و ئەوەش شكاندنی ڕیكۆردە لە تۆماركردنی ژمارەی ئاوارەبووندا.\nكۆمسیۆنی كاروباری تایبەت بەئاوارەكانی سەر بەنەتەوە یەكگرتووەكان ئاماژەى بەوە کرد "ژمارەی ئاوارەكان نزیكەی 9 ملیۆن بەراورد بە ساڵی پار بەرزبووەتەوە و نزیكبووەتەوە لەدوو هێندەى ئەو ژمارەیەی كە ساڵی 2010 نزیكەی 41 ملیۆن تۆمار كراوە ئەوە سەرباری ئەوەی ئەمساڵ بەهۆی بڵاوبونەوەی پەتاكەوە هاتووچۆكردن ئاستەم بووە".\nلەڕاپۆرتی ساڵانەی خۆیدا ئەو كۆمسیۆنە ئاماژەی بۆ ئەوەش كردووە، هاووڵاتى سوری و فەنزەویلی و ئەفغانی و هاووڵاتیانی باشوری سودان و رۆهینگیەكان كە لەدەست میانمارەكان هەڵدێن لەلیستی سەرەكی نزیكەی 79.5 ملیۆن ئاوارەدان كە داوای مافی پەنابەری دەكەن یاخود ئاوارە بوون.\nلەو بارەیەوە، ڤیلیبۆ گراندی كۆمسیاری ڕێكخراوەكە دەڵێت، ئەو ژمارەیە نزیكەی 80 ملیۆنە و بەرزترین ژمارەیە كە كۆمسیۆنەكەیان لەسەرەتای دەستپێكردن بەكۆكردنەوەی داتاكانەوە بەشێوەیەكی بەرنامە بۆداڕێژراو تۆمارى کردووە كە ئەوەش مایەی نیگەرانیەكی زۆرە.\nئاماژەی بۆ ئەوەش كردووە، ئەو ژمارەیە نزیكەی 1%ى ژمارەی دانیشتوانی جیهان پێكدەهێنێت.\nساڵی 2019 كۆمسیۆنی كاروباری ئاوارە و پەنابەرانی سەر بەنەتەوە یەكگرتووەكان ڕایگەیاند، ژمارەی ئاوارەكان بەهۆی شەڕ و ململانێ ناوخۆییەكانی وڵاتانەوە لەجیهاندا گەیشتووەتە 70 ملیۆن ئەوەش بەرزترین ئامارە كە لەدامەزراندنیەوە ئەو ڕێكخراوە تۆماری كردبێت.\nژمارەیەک بڕیار ی نوێ لە ژووری ئۆپەراسیۆنی هەڵەبجەوە.. لەبارەی کردنەوەی مزگەوتەکانەوە بڕیاردرا\n2020.07.04 - 22:35\nئەمریكا بەرزترین ژمارەی توشبوونی بە کۆرۆنا تۆماركرد\n2020.07.04 - 08:56\nلە تەندروستیی جیهانییەوە ژمارەیەک ئامێری هەناسەدانی دەستکرد گەیشتە عێراق\n2020.07.03 - 23:00\nئەمریکا؛ ژمارەی توشبووانی ڕۆژانە بە پەتای کۆرۆنا ڕیکۆردى شکاند\n2020.07.03 - 09:17\nژمارەى توشبووانی ڕۆژانە بەراورد بە ڕۆژانی ڕابردوو زۆر کەمی کردووە\n2020.06.21 - 12:02\nلیژنەی دارایی پەرلەمان: حکومەتی عێراق موچەی سێ مانگی داهاتووی فەرمانبەرانی مسۆگەرکردووە\n2020.07.04 - 22:17\nبە جلى كچانەوە چوو لەبرى خۆشەويستەكەى تاقيكردنەوە ئەنجام بدات، بەڵام دەستگير كرا\n2020.07.04 - 20:34\nلە سلێمانی گەنجێکی 16 ساڵ بەهۆی ’’نەبوونییەوە’’ خۆی سوتاند و گیانی لەدەستدا\n2020.07.04 - 18:48\nلێدوانی بەڕێوەبەری گشتیی هاتوچۆی سلێمانی دوای ئەوەى هێزێکی چەکدار هەڵیکوتایە سەریان\n2020.07.26 - 13:48\n2020.07.27 - 20:44\nئۆپڕاسیۆنە هاوبەشەکانی عێراق بۆ ناس کورد: کۆنتڕۆڵکردنی دەروازە سنورییەکانی هەرێم بە هەڕەمە\n2020.07.25 - 18:24\nدەرمانە ڕوسییەکە کاریگەری لەسەر توشبووانی کۆرۆنا لە هەرێم نەبووە\n2020.07.26 - 23:47\nزانايان بەهێزترين ڤيتامين بۆ ڕوبەڕوبونەوەى كۆرۆنا ئاشكرا دەكەن


رووسیا لەبارەی کارکردنی کۆمپانیاکانی لە کوردستان دڵنیایی دەدات\nخالید حوسێن، پەیامنێری رووداو لە مۆسکۆ باسی کۆڕبەندەکە دەکات\nرووداو - مۆسکۆ\nرۆژی سێشەممە 3-10-2017 لە هەردوو شاری مۆسکۆ و سان پترسبۆرگ، بە بەشداری چەندین کۆمپانیای نێودەوڵەتی هەفتەی وزە و گازی رووسیا دەستیپێکرد. وەزیری وزەی رووسیا لە دەستپێکی کۆڕبەندەکەدا دڵنیایی دا کە گازپرۆم و رۆسنەفت و کۆمپانیا رووسییەکان لە کوردستان بەردەوام دەبن.\nخالید حوسێن، پەیامنێری رووداو لە مۆسکۆ رایگەیاند: لەدوای کۆڕبەندی نێودەوڵەتی ئابووری سان پترسبۆرگ، ساڵانە هەفتەی وزەی رووسیا بە گەورەترین چالاکی و کۆنفرانسی وزەی ئەو وڵاتە دادەنرێت، لە سەرتاسەری جیهان و سەرجەم کیشوەرەکان بەتایبەت کیشوەری ئاسیا و رۆژهەڵاتی نێوەڕاست ژمارەیەکی زۆری وڵاتان و بەرپرسان و نوێنەری کۆمپانیاکان بەشداری تێدا دەکەن.\nکۆڕبەندەکە لە هەردوو شاری مۆسکۆ و سان پترسبۆرگ بەڕێوەدەچێت. پەیامنێری رووداو گوتی: ئەو چالاکیانەی پەیوەندییان بە بواری گازەوە هەیە زیاتر لە شاری سان پترسبۆرگ لەژێر ناوی هەفتەی گازی رووسیا بەڕێوەدەچن، بەشەکەی دیکە کە هەفتەی وزەی رووسیایە لە مۆسکۆ بەڕێوەدەچێت.\nئه‌لكسه‌نده‌ر نۆڤاك، وەزیری وزەی رووسیا لە کۆنفرانسێکی رۆژنامەڤانیدا دەستپێکردنی کۆڕبەندەکەی راگەیاند. نۆڤاك لە گوتەکانیدا باسی باشووری کوردستانی کرد و گوتی: "رووسیا له كاركردن له‌گه‌ڵ هه‌رێمی كوردستان به‌رده‌وام ده‌بێت، کۆمپانیاکانی گازپرۆم و رۆسنه‌فتی رووسی له كوردستان لە کارکردن بەردەوامن و لە داهاتووشدا بەردەوام ده‌بن".\nنیشانەکردن : رووسیا, گشتپرسی\n4188 ژمارەی بینین


بۆچی ئەمەریکا لە داگیرکردنی ئۆکراینیا بێدەنگ بوو.. – لڤین پرێس\nبۆچی ئەمەریکا لە داگیرکردنی ئۆکراینیا بێدەنگ بوو..\nوەرگیراوە لە فەیسبووکی سەنگەر سەیدقادر\nئێستا ڕوسیا بە فەڕمی لە سیستەمی بانکی و ئاڵۆگۆڕی دارای سویفت SWIFT دەرکرا، کە ٢٠٠ دەوڵەت و زیاتر لە ١١ هەزار دامەزراوەی جیهانی پێکەوە دەبەستێت و کۆنترۆڵی جوڵەی بازرگانی و دارای جیهانی کردووە، کە ئەمە قورسترین و بەهێزترین گورز و سزایە لە دوای ڕووخانی یەکێتی سۆڤیەتەوە بەر ڕوسیا کەوتبێت.\n– ڕوسیا لە دوای ئەمەریکا دووەم دەوڵەتی جیهان بوو لە ڕووی ئاڵوگۆری دارای لە سیستەمی سویفتدا، دەرکردنی ڕوسیا لە سیستمی سویفت بە مانای لە کارخستن و لە پێخستنی ئابوری ڕوسیایە و ئەستەمە بتوانێت ئاڵوگۆڕی بازرگانی لەگەڵ جیهاندا بکات، لە هەمانکاتدا دابڕینی ئەوروپایە لە ڕوسیا لە ڕووی بازرگانی و ئابووریەوە.\n– ئەمەریکا لە ٥ ساڵی ڕابردوودا ستراتیژی خۆی لە بەکارهێنانی هێز و چەکی سەربازییەوە گۆڕیووە بۆ بەکار هێنانی چەکی ئابوری لە ململانێکاندا چونکە هیز و چەک کاریگەری لەسەر قوتبی چین و ڕوسیا نابێت و کاریگەرترین چەک ئابووریە.\n-بۆیە ئەمەریکا ڕوسیای ڕاکێشایە ناو گەمەیەکەوە کە لاوازە تییادا ئەویش ململانێ و شەری ئابورییە، چونکە لەڕووی سەربازییەوە ئەستەمە ڕوسیا دەستەمۆ بکات بەڵام بەهۆی لاوازی ئابوری ڕوسیا و بەهێزی ئابوری ئەمەریکاوە واشنتن دەتوانێت بە ئاسانی جەنگی ئابوری لە ڕوسیا بباتەوە، ئەمەش هۆکاری بێدەنگی واشنتن بوو لە هێرشەکە.\nزیانە ئابورییەکانی ڕووسیا لە دوو ڕۆژی یەکەمی جەنگەکەدا تەنها لە بۆرسەدا ٢٠٠ ملیار دۆلار بووە، پشکی گازپروم بەڕێژەی سەدا ٣٥% دابەزی جگەلە دابەزینی بەهای پشکەکانی بانکە ڕوسییەکان بە ڕێژەی سەدا ٤٠-٤٢%، جگە لە رەهەندە ستراتیژییە ئابورییەکانی کە بۆ روسیا کارەساتبار دەبێت.\nلە لایەکی دیکەوە پۆتین چاوی لەسامان و داهاتی ئۆکراینیایە کە قەرەبوو زیانەکانی بۆ بکاتەوە بەڵام پرۆسەکە دەیان ساڵی پێویستە بۆ قەرەبوو کردنەوە، تا شەڕ زیاتر درێژە بکێشێت ڕوسیا گورزی قورستری بەر دەکەوێت بۆیە پۆتین هەوڵدەدات لە زووترین کاتدا بگات بە ئامانج و حکومەتی کیێڤ بڕوخێنیت.\nبۆیە لەئەگەری کەوتنی کێڤدا پۆتین هاو شێوەی ئەو شێرە بریندارەیە کە لەشەڕدا براوە بووە بەڵام برینی کوشندە و قوڵ کەوتووەتە سەر جەستەی .\nرووسیا شاندێک بۆ گفتوگۆ دەنێرێتە بێلارووس


Up to "raul"'s Remixes\nBurger Created by: raul February 4, 2009\n"joder...!!! como te aburres tio.....k kieres k tecoman?¿?¿?¿ jAJJAAJ xo no te como na...!!!okis?¿"


ئاژانسی ده نگو باسی کوردستان: تەواوی بەرنامەی ئەم ئێوارەی ڤییەر، بەبەشداری بەڕێزان:\nمەجید ساڵح، ڕاوێژکاری راگەیاندنی پارلەمانی باشوری کوردستان..فایق یاگزای، نوێنەری هەدەپە لە پارلەمان و کۆنسەی ئەوروپا.. ئومەر هۆژەبەری، ڕۆژنامەوان و چالاکی سیاسی.\nلە ڕۆژئاوای کوردستان،کانۆنی عەفرین و باکوری حەلەب شەڕڤانانی یەپەگە و یەپەژە و ئەرتەشی شۆڕشگیڕان، بەردەوامن لە پاکردنەوەی ناوچەکان لە تاقمە جەتەکان.\nهەڵهاتنی چەتەکانی داعش ، بەرەی نوسرە و ئەحرارشام لەبەردەم شەڕڤان بەدیمەنەوە.\nلە شاری میونخی ئەڵمانیا، 52 هەمین کۆنفەرانسی ئاساییش درێژە بە کارەکانی دەدات و تێیدا رێککەوتوون لەسەر ئاگربەستێکی یەک هەفتەیی لە سوریا کرا.\nبەرخودانی باکوری کوردستان، لە جزیرە و سور دووەم گەوەرە ئەرتەشی ناتۆی بەچۆک هێناوە و یەپەسەش گوزری قوس لە چەتەکانی ئاکەپە دەدات.\nسبەی لە شاری ستراسبۆگی فەرەنسا، دەیان هەزار لە کوردان و دۆستیان کۆدەبنەوە و پێلانگێری 15 شوباتی سەر رێبەری گەلی کورد عەبدولا ئۆجالان شەرمەزار دەکەن.\nته‌ڤگه‌ری ئازادی کۆمه‌ڵگای کوردستان لە به‌یاننامه‌یه‌کدا رایدەگەیەنێت:\nئازادی ڕێبه‌ر ئاپۆ گرێنتی سه‌رخستنی دۆزی ڕه‌وای گه‌له‌که‌مانه له ھه‌رچوار پارچەی کوردستان.\nله لایه‌ن ئاژانسی ده نگو باسی کوردستان ajansknews kl. ۱۱/۲۴/۱۳۹۴ ۰۱:۲۰:۰۰ قبل‌ازظهر


ده‌مێکه تا نزیکى سۆران و به‌عشیقه ئاسیاسێل و کۆڕه‌ک کارناکه‌ن، ته‌نها تورک سێڵ کارده‌کات\nئه‌ندامێکى مه‌کته‌بى سیاسى یه‌کێتى ره‌خنه له شۆرش ئیسماعیل وه‌زیرى پێشمه‌رگه ده‌گرێت که په‌له‌ى کردووه له تۆمه‌تبارکردنى په‌که‌که له شه‌ڕى چیاى مه‌تینا که بووه هۆى شه‌هید بوونى پێنج پێشمه‌رگه‌و برینداربوونى چوارى دیکه.\nسه‌عدى ئه‌حمه‌د پیره، ئه‌ندامى مه‌کته‌بى سیاسى یه‌کێتى له‌چاوپێکه‌وتنێکى ته‌له‌فزیۆنیدا له‌گه‌ڵ میدیاى حزبه‌که‌ى رایگه‌یاند:"وه‌زیرى پێشمه‌رگه وه‌زیرى هه‌موو پێشمه‌رگه‌یه‌که پێویسته له‌سه‌ر شه‌هیدبونى پێشمه‌رگه بێته‌ده‌نگ، به‌ڵام ناکرێت به‌یاننامه ده‌ربکرێت به‌نیه‌تى خۆشکردنى ئاگره‌که".\nهه‌روه‌ها ئه‌وه‌شى دووپاتکرده‌وه که "من به‌دورى ده‌بینم ئه‌م به‌یانه وه‌زیر ده‌ریکردبێت و پێویست نه‌بوو، به‌ڵکو ده‌توانرا به‌وردى له‌رووداوه‌که بکۆڵدرێته‌وه له‌باره‌ى ئه‌وه‌ى پێشمه‌رگه‌کان چۆن شه‌هیدبوون، چونکه ئه‌گه‌ر گوێ له‌که‌سوکارى شه‌هیده‌کان و برینداره‌کان رابگریت ده‌رده‌که‌وێت تا ئێستا رووداوه‌که ناڕوونه".\nهاوکات سه‌عدى پیره پێیوایه که ده‌بوو وه‌زاره‌تى پێشمه‌رگه ئه‌وه‌نده په‌له‌نه‌کات، "وه‌زیرى ناوخۆ هه‌راسان بووه به‌هۆى له‌گرێژه ده‌رچوونى دۆخى ئه‌منی، به‌ڵام له‌و دۆخه‌دا که‌سایه‌تییه ئه‌منییه‌کان قسه‌یان ناخوات و فه‌رمانده سه‌ربازییه‌کان قسه‌یان سوار ده‌بێت".\nئه‌و ئه‌ندامه‌ى مه‌کته‌بى سیاسى یه‌کێتى ئه‌وه‌ش روونده‌کاته‌وه که" هیچ که‌سێک نابێت حه‌سودى به دۆخى ئێستاى پارتى ببات، ده‌مێکه تا نزیکى سۆران و به‌عشیقه ئاسیاسێل و کۆڕه‌ک کارناکه‌ن، ته‌نها تورک سێڵ کارده‌کات، واته ته‌نها شه‌قامه سه‌ره‌کییه‌کان ره‌نگه به‌ده‌ست حکومه‌تى هه‌رێمه‌وه بێت، به‌شى زۆرى ناوچه‌کانى تر هێزى تورکیاى لێن".


Tuesday, 03.27.2018, 21:39\nکوردستانپۆست ئەم نووسینەی مەلا بەختیار بڵاودەکاتەوە، تا ئەرشیفی خۆی بیپارێزێت، کە مەلا بەختیار کۆمەڵێک نهێنی لەسەر کەسێتی بەرهەم ساڵح باس دەکات و بەشێکیان تازە و نەبیستراون، لێرەوە دەتوانین قوتابییەکانی جەلال تالەبانی بناسین، کە لە قوتابخانەی جەلالیزمدا چ کەسانێکی پێگەناندووە و خستوونیەتە نێو سیاسەت و لەو خەڵکەی کوردستانیان بەرداوە، ئەوەی ئەمڕۆ لە کوردستاندا روو دەدات بەرهەمی ئەو دەستکەوتانەیە، کە ئەمانە بەو عەقڵە پۆخڵ و پیسەوە بۆمان فڕێدەدەن\nچەواشەكارییەكانی د. بەرهەم لەهەڵبژاردندا!\n- كە ئەم رێگایەت لێگیرا، بەهەڵپەهەڵپ، ئیئتیلافی سێقۆڵیت لەگەڵ گۆڕان‌و كۆمەڵ دروستكردو، بەهەڵەداوانیش، چویتە بەغداد بۆ تۆماركردنی هاوپەیمانیەتە نوێكەت بەناوی (الوگن) بەمەش بەرەسمی یەكڕیزیی هێزە كوردستانیەكانت لێكترازان. حكومەتی عێراق‌و شیعەكانیشت وا لێكرد، حكومەتی مەركەزی بسەپێنن‌و قسە لە زۆرینەو كەمینە بۆ حوكمڕانی بكەن لەعێراقدا. بەمەش فەلسەفەی مام جەلالت لەعێراقیشدا تێكدا، كە عێراق بە سازانی نیشتمانی حوكم بكرێ.


بەریتانیا؛ لەکشانەوەوە بۆ هەژانی هەڵوەشانەوە!\nبەپێی یاسا، هەموو یەکەم پێنجشەممەی مانگی پێنجی پێنج ساڵ جارێک (جگە لەهەڵبژاردنی پێشوەخت)، ژمارەیەک هەڵبژاردنی ناوخۆیی لەبەریتانیا، ئەنجامدەدرێت. ئەمڕۆ ئەو پێنجشەممەیەیە کە تێیدا هەڵبژادنی ژمارەیەک لەئەنجومەنی شارەکانی ئینگلتەراو وێڵزو پارێزگاری لەندەن‌و هەڵبژادنی هەردوو پەرلەمانی سکۆتلەنداو وێڵز دەستیانپێکرد.\nڕەنگە ناونیشای بابەتەکە قورسبێت!، بەڵام لەدوای کشانەوەی بەریتانیا لەیەکێتی ئەوروپا، پرسی ئەنجامدانی ڕیفراندۆم بۆ سەربەخۆیی سکۆتلەنداو وێڵزو، تەنانەت قسە لەسەر یەکگرتنەوەی هەردوو ئیرلەنداش هەیە.\nئەمڕۆ لەقۆناغی یەکەمی هەژانی ئەو ژانەداین‌و پرسی باڵکێش لەم هەڵبژاردنانەدا، مەسەلەی بەڵێنی ئەنجامدانی ڕیفراندۆمە بۆ سەربەخۆیی سکۆتلەنداو وێڵز لەبەریتانیا، لەلایەن هەردوو پارتی نیشتمانی سکۆلەندا (SNP)و، پارتی وێڵز (Plaid Cymru)وە لەهەرێمەکانیان، ئەگەر براوەی یەکەمی هەڵبژاردن بوون.\nبەپێی ڕاپرسییەکان، ئەوەی ڕوونە، ئەمجارە ئەم خواستە لەوێڵز بەرناگرێت‌و پارتی کرێکاران بەتەنها یان بەهاوپەیمانی لەدەسەڵات دەمێنێتەوە، ئەوەی مایەی دڕدۆنگی لەندەنە ئەنجامی هەڵبژاردنە لەسکۆتلەندا کە ڕاپرسییەکان بردنەوەی پارتی نیشتمانی سکۆتلەندا (SNP) دەگەیەنن، ئەگەر ژمارەی کورسییەکانیشی حکومەتی زۆرینەی بۆ دروستنەکەن، ئەوا لەپرسی سەربەخۆیدا پارتی سەوزیش هەمان خواستی هەیەو ڕەنگە هاوپەیمانی پێکبهێنن‌و (نیکۆلا ستەجن) وەک وەزیری یەکەمی سکۆتلەندا (سەرۆک وەزیران) بمێنێەوەو هەنگاوەکانی ئەنجامدانی ڕیفراندۆمی دووەم بۆ سەربەخۆیی سکۆتلەندا لەبەریتانیا، دەستپێبکەن.\nشاژنە ئەلیزابێسی یەکەم لەبەرئەوەی شوینەکردبوو، هیچ منداڵی نەبوو، هیچ خوشک‌و برایشی لەژیاندا نەمابوو، بۆیە بەرلەمردنی ڕەنگڕێژی ئەوەکرابوو کە (جەیمسی شەشەم)، شای ئەوکاتی سکۆتلەندا کە خزمی یەکەمی بوو جێگەی بگرێتەوەو ببێت بەپادشای هەردوو وڵات، لە1603 ئەلیزابێسی یەکەم مردو جەیمسی شەشەم پادشای سکۆتلەندا، کە دواتر لەئینگلتەرا پێیان دەوت جەیمسی یەکەم، شوێنی گرتەوە، ئەم یەکگرتنە لەمێژوودا پێی دەوترێت (یەکێتی تاج)، بەڵام پرسیارەکە ئەوەیە، ژنێک بەمردنی شانشینی یەکگرتووی دروستکرد، ئایا دوای 418 ساڵ لەو مێژووە، لەسەردەستی ژنێکی تر (نیکۆلا) تاجەکە لەتدەبێتەوە؟!


خه‌ڵكی هه‌ڵه‌بجه داواده‌كه‌ن دادگا حوكمی عه‌لی كیمیایی ده‌ربكات | Institute for War and Peace Reporting\nخه‌ڵكی هه‌ڵه‌بجه داواده‌كه‌ن دادگا حوكمی عه‌لی كیمیایی ده‌ربكات\nدانیشتوانی شاره‌كه گومانیان هه‌یه له‌وه‌ی هه‌رگیز دادپه‌روه‌ری له كه‌یسی هێرشه گازییه‌كانی ١٩٨٨ بچه‌سپێت.\nپارێزه‌رانی ده‌سته‌ی سكاڵاكار ده‌ڵێن كه‌یسی عه‌لی حه‌سه‌ن مه‌جید، ناسراو به عه‌لی كیمیایی، له كۆتایی نزیك بۆته‌وه و چاوه‌ڕێ ده‌كرێت دادوه‌ر بڕیاری كۆتایی ده‌ربكات.\nبه‌ڵام ئه‌مه نه‌یتوانیوه دڵنایی بدات به دانیشتوانی شاری هه‌ڵه‌بجه كه پێنج هه‌زار كه‌سی تیا كوژرا‌وه له‌و هێرشه گازییه‌ی كه ده‌وترێت به بڕیاری مه‌جید ئه‌نجام دراوه.\nمه‌جید سێ جار سزای له سێداره‌دانی بۆ ده‌رچووه له‌سه‌ر چه‌ند تاوانێكی تر، به‌ڵام هێشتا له‌م شاره زۆرێك به‌گومانن له‌وه‌ی دادپه‌روه‌ری له‌دژی ئه‌و هێرشه‌ی كرایه سه‌ر كۆمه‌ڵگه‌كه‌یان بچه‌سپێت.\nدادگا مه‌جید به تاوانی دژی مرۆڤایه‌تی تاوانبارده‌كات. له٢٠٠٧ه‌وه، له كه‌یسی هه‌ڵه‌بجه‌دا ٣٧ دانیشتن ئه‌نجامدراوه‌و ٣٤ هاوڵاتی وه‌ك شاهێد قسه‌یان وه‌رگیراوه.\nنیگه‌رانیی هاوڵاتیان زیاتر بوو پاش بڵابوونه‌وه‌ی هه‌واڵێك كه باس له گواستنه‌وه‌ی مه‌جید له زیندانێكی ئه‌مریكییه‌كان له نزیك شاری سلێمانییه‌وه بۆ ده‌سه‌ڵاتدارانی عێراقی ده‌كات، ئه‌مه‌ش وه‌ك ده‌ڵێن ئاماده‌كارییه‌كه بۆ له‌سێداره‌دانی.\nله مۆنومێنتی هه‌ڵه‌بجه، ئه‌و شوێنه‌ی كه بۆ یادكردنه‌وه‌ی قوربانیانی هێرشه خوێناویه‌كه دروستكراوه، به‌ختیار عومه‌ر چاوی بڕیبوویه وێنه‌ى یه‌كێك له كه‌سوكاره مردوه‌كه‌ی له سه‌ردیواری مۆنومێنته‌كه و به‌توڕه‌یی و خه‌مبارییه‌وه قسه‌ی ده‌كرد.\n"من زۆر خۆشحاڵبووم كه مه‌جیدم بینی له‌به‌رده‌م حاكمدا. هیچ ره‌حمێكم بۆ ئه‌و نییه، ئه‌و به‌رپرسیاری وێرانكردنی شاره‌كه‌م و كوشتنی كه‌سوكارمه." عومه‌ر، كه فرمێسك له چاوه‌كانی قه‌تیس مابوون، وتی."من تێناگه‌م بۆ ئه‌و هێشتا زیندوه و له‌سێداره نه‌دراوه. گومانم هه‌یه له سێداره بدرێت."\nئه‌م جۆره هه‌سته لێره باوه. زۆرێك له خه‌ڵكی گومانی ئه‌وه‌یان هه‌یه كه ئه‌و پڕۆسه یاساییه دوورودرێژه به‌شێوه‌یه‌كی رێك بروات به‌ڕێوه و زۆرێكی دیكه‌ش ته‌نها به‌وه خۆشحاڵ ده‌بن كه ببینن مه‌جید بۆ چواره‌م جار سزای له سێداره‌دانی بۆ ده‌ربچێت به‌تایبه‌تی له‌سه‌ر كه‌یسی هه‌ڵه‌بجه.\n"ئه‌و تاوانباره پێویسته له‌سێداره بدرێت و ببێته وانه‌یه‌ك بۆ ئه‌وانه‌ی هێشتا بیر له كوشتنی خه‌ڵكی بێ تاوان ده‌كه‌نه‌وه." ئومێد ره‌فعه‌ت، كه له‌گه‌ڵ باوكی بۆ رێزگرتن له دۆسته مردووه‌كانیان له مۆنومێنته‌كه بوون، وتی.\nلوقمان عه‌بدولقادر، سه‌رۆكی كۆمه‌ڵه‌ی قوربانیانی هه‌ڵه‌بجه، به توندی ره‌خنه‌ی له دواكه‌وتنی كه‌یسی هه‌ڵه‌بجه گرت.\nعه‌بدولقادر به په‌یمانگای رۆژنامه‌وانیی جه‌نگ و ئاشتی راگه‌یاند كه رێكخرا‌وه‌كه‌ی "هه‌موو رێوشوێنێكی جه‌ماوه‌ری و گوشاری دیبلۆماسی و مه‌ده‌نی ده‌گرێته به‌ر ئه‌گه‌ر بزانێت كه‌سێك ده‌یه‌وێت كۆسپ بخاته به‌رده‌م داد‌گاییكردنی عه‌لی كیمیایی."\nتووڕه‌یی له‌سه‌ر داوخستنی كه‌یسه‌كه زیاتر په‌ره‌ی سه‌ند پاش ئه‌و پێشبینییه‌ی كه له‌میدیاكانه‌وه بڵاوبوویه‌وه كه گوایه حكومه‌تی به‌غدای شیعه‌زاڵ پێده‌چێت به‌ر له بڕیاری كۆتایی دادگای هه‌ڵه‌بجه مه‌جید له سێداره بدات ئه‌مه‌ش بۆ به‌رزكردنه‌وه‌ی جه‌ماوه‌رێتیی خۆی پێش هه ڵبژاردنی نیشتیمانی كه بڕیاره له مانگی ئازار به‌ڕێوه بچێت.\nمه‌جید تا ئێستا سێ جار سزای له سێداره‌دانی به‌سه‌را سه‌پێنراوه بۆ هه‌ریه‌كه له هه‌ڵمه‌تی ئه‌نفال له‌ساڵانی ١٩٨٠كاندا و سه‌ركوتكردنی راپه‌ڕینی شیعه‌كان له ساڵی ١٩٩١ و سه‌ركوتكردنی راپه‌ڕینێكی دیكه له به‌غدا له ساڵی ١٩٩٩.\nمه‌جید، كه ئامۆزای سه‌دام حوسێنه و یه‌كێك بوو له پیاوه به‌هێزه‌كانی حیزبی به‌عس، دوو ساڵه چاوه‌ڕێی سزای له‌سێداره‌دان ده‌كات.\nهه‌ر سێ بڕیاره‌كه‌ی له‌سێداره‌دان هێشتا له‌لایه‌ن ئه‌نجومه‌نی سه‌رۆكایه‌تییه‌وه په‌سه‌ندنه‌كراون. پێویسته هه‌موو بریارێك له‌لایه‌ن هه‌ر سێ ئه‌ندامه‌كه‌ی سه‌رۆكایه‌تیی كۆماری عێراق - سه‌رۆك كۆمار و دوو جێگره‌كه‌ی - ئیمزا بكرێت بۆ ئه‌وه‌ی جێبه‌جێبكرێت.\nبه‌كر حه‌مه سدیق، یه‌كێكه له پارێزه‌رانی سكاڵاكاری دادگای هه‌ڵه‌بجه، وتی، "ئێمه داوامان له حكومه‌ت كردوه كه عه‌لی كیمیایی له سێداره‌نه‌دات تاوه‌كو كه‌یسی هه‌ڵه‌بجه كۆتایی دێت. ئه‌وله‌ویاتی ئێمه بریتییه له ناساندنی ئه‌و كه‌یسه وه‌ك جینۆساید نه‌ك سزای له سێداره‌دان. به‌ڵام ئه‌وه گومانی تێدا نیه كه عه‌لی كیمیایی له سێداره ده‌درێت."\nبه‌رپرسی مۆنومێنتی هه‌ڵه‌بجه ،سه‌رخێڵ غه‌فار، هاوڕابوو له‌سه‌ر ئه‌وه‌ی كه ناساندنی كه‌یسه‌كه وه‌ك جینۆساید له له‌سێداره‌دانی مه‌جید گرنگتره.\n"ئه‌وه‌ند به‌سه كه رژێمی سه‌دام حوسێن له‌سه‌ر ده‌سڵات لادراوه،" غه‌فار وتی.\nبه‌ڵام له‌نێو خه‌ڵكی ئاسایی هه‌ڵه‌بجه هیچ پرسیارێك له‌سه‌ر ئه‌وه‌ی ئاخۆ چاره‌نووسی مه‌جید چۆن ده‌بێت نییه.\n"له سێداره‌دانی عه‌لی كیمیایی گرنگه. گه‌ڕانه‌وه‌ی به‌هاكانی مرۆڤه. ئه‌و پیاوه به‌رپرسه له كوشتنی هه‌زاره‌ها خه‌ڵك به‌شێوه‌یه‌كی دڕندانه." شاعیرێكی ناوچه‌كه كه به گۆریان ناوده‌برێت وتی.\nله مۆنومێنته‌كه‌ی هه‌ڵه‌بجه، باوكی ئومێد ده‌ستیكرد به گریان دوای ئه‌وه‌ی هه‌ندێك كه‌سوكاری دۆزیه‌وه له نێو وێنه‌ی قوربانییه‌كان.\n"ده‌بینیت" ئومێد به‌ده‌م ئیشاره‌تكردن بۆ باوكی وتی، "دڵخۆشیی راسته‌قینه ئه‌وكاته به‌رۆحمان شاد ده‌بێته‌وه كه سزای له سێداره‌دانی مه‌جید ببینین."\nعه‌بدوڵڵا رێشاوی رۆژنامه‌نوسێكی راهێنراوی IWPRه.\nبه‌یه‌كشادبوونه‌وه‌ی خێزانێكی هه‌ڵه‌بجه هانی گه‌ڕان به‌دوای منداڵه ونبووه‌كانی شارۆچكه‌كه ده‌دات


كۆنسێرتێك بۆ موزیكی كوردی له پۆڵۆنیا ساز كرا\n:: PM:03:50:30/10/2019 \nلە میانه‌ی كۆنفرانسێكی زانستی نێوده‌وڵه‌تی، زیاد ڕه‌ئووف نوێنه‌ری حكوومه‌تی ھه‌رێمی كوردستان له پۆلۆنیا ھه‌موو به‌شدارانی كۆنفرانسه زانستییه‌كه‌ی بۆ كۆنسێرتێكی موزیكی كوردی و نانخواردنی ئێواره بانگهێشت كرد.\nكۆنفرانسێكی زانستی نێوده‌وڵه‌تی به‌بۆنه‌ی تێپه‌ڕبوونی 100 ساڵ به‌سه‌ر دامه‌زراندنی خوێندنی ڕۆژھه‌ڵاتناسی له زانكۆی یاگیلۆنیان ساز كرا، له‌و كۆنفرانسه‌دا زیاتر له 150 ڕۆژھه‌ڵاتناس و توێژه‌ری پۆڵۆنی، عه‌ره‌ب، تورك، ئێرانی و وڵاتانی تری دنیا، هه‌روه‌ها ھه‌ندێك له دیپلۆماتكاران له ناویان باڵوێزی ئیماراتی عه‌ره‌بی و كۆنسولی گشتی ئۆكراینا به‌شدارییان كردبوو، تێیدا سوڵتان بن محه‌مه‌د ئه‌لقاسمی به‌شدار بوو وه مه‌دالیای زێڕی زانكۆی یاگیلۆنیانی پێ به‌خشرا.\nهه‌ر له‌و كۆنفرانسه‌دا زیاد ڕه‌ئووف نوێنه‌ری حكوومه‌تی هه‌رێمی كوردستان له پۆڵۆنیا، هه‌موو به‌شدارانی كۆنفرانسه‌كه و دیپلۆماتكار و باڵوێزه‌كانی بانگهێشتی كۆنسێرتێكی موزیكی كوردی كرد، كه سه‌ره‌تا كۆمه‌ڵێك له ڕه‌وه‌ند و قوتابیانی كوردستان، به‌شێكیان به جلوبه‌رگی كوردی پێشوازییان له میوانان كرد.\nنوێنه‌ری حكوومه‌تی ھه‌رێم له وتارێكدا به‌خێرهاتنی میوانه‌كانی كرد\nنوێنه‌ری حكوومه‌تی ھه‌رێم له وتارێكدا به‌خێرهاتنی میوانه‌كانی كرد، دواتریش سوپاسی ئاماده‌بووانی كرد بۆ توێژینه‌كانیان له بواری ڕۆژھه‌ڵاتناسی له‌و كاته ھه‌ستیاره‌ی كه ھه‌موو ڕۆژھه‌ڵات و به‌تایبه‌ت ڕۆژھه‌ڵاتی ناوه‌ڕاست پێی تێپه‌ڕ ده‌بێ. گوتی له ھه‌موو كات زیاتر پێویستمان به له یه‌كتێگه‌یشتن و دیالۆگ و پێكه‌وه‌ژیان هه‌یه.\nله لایه‌كی تره‌وه، سوپاسێكی تایبه‌تی زانكۆی یاگیلۆنیانی بۆ كردنه‌وه‌ی كورده‌لۆجی و گرنگیدانیان به زمان و كولتووری كوردستان و ھاوكاری و ھاوئاھه‌نگییان له‌گه‌ڵ زانكۆكانی ھه‌رێمی كوردستان كرد.\nڕاگری به‌شی ڕۆژھه‌ڵاتناسی زانكۆی یاگیلۆنیانیش له وتارێكدا سوپاسی نوێنه‌ری حكوومه‌تی ھه‌رێمی كوردستانی كرد بۆ ده‌ستپێشخه‌رییه‌كه‌ی و ڕێكخستنی ئه‌و كۆنسێرته و بانگھێشتكردنی به‌شداران بۆ نانخواردنی ئێواره و ناساندنی كولتوور و موزیكی ڕه‌سه‌نی كوردی، كه زیاتر له 20 ساڵه ھاوئاھه‌نگی و یارمه‌تی به‌شی ڕۆژھه‌ڵاتناسی زانكۆی یاگیلۆنیان له كراكۆڤ ده‌كات.\nله دواییدا تیپی موزیك و گۆرانی ''سیانه‌ی هه‌مه‌دان'' به به‌شداریی سه‌عدوڵا نه‌سیری هونه‌رمه‌ندی ناسراو كۆنسێرتێكی موزیك و گۆرانی كوردی پێشكه‌ش كرد و ئاماده‌بووانی سه‌رسام كرد.\nئاماده‌بووان له‌كاتی نانخواردنی ئێواره ده‌رفه‌تیان بوو زیاتر یه‌كتر بناسن و ئاڵوگۆڕی بۆچوونیان له‌سه‌ر بارودۆخی كوردستان و ڕۆژھه‌ڵاتی ناوه‌ڕاست بكه‌ن.\nشایه‌نی باسه سه‌رۆكی زانكۆ به‌ڕێز ڤۆیچیخ نۆڤاك له وتاره‌كه‌ی له كاتی به‌خێرھاتنكردنی نوێنه‌ری حكوومه‌تی ھه‌رێمی كوردستان، ئاماژه‌ی به بارودۆخی سووریا و ڕۆژئاوا دا و گوتی، نابێ جدنیا ڕێ بده‌ن كورد وا مامه‌ڵه‌ی له‌گه‌ڵ بكرێ و دیسان تووشی كاره‌سات بێته‌وه.


پۆلیسی هەولێر راگەیەنراوێكی بڵاوكردەوە\nkurdiu2 22/11/2020 - 13:56 هەواڵ/كوردستانی\nپۆلیسی هەولێر رایدەگەیەنێت سێ كەس لە شەقڵاوە بە تۆمەتی ساغكردنەوەی پارەی ساختە دەستگیركران، و پارە ساختەكەیان لە سلێمانی كڕیوە و ویستویانە بیبەن لە كەربەلا ساغی بكەنەوە.\nلەمبارەیەوە بەڕێوەبەرایەتی پۆلیسی ھەولێر لە راگەیەندراوێكدا ئاشكرای كردوە: "بەشی پۆلیسی نەهێشتنی تاوان، نووسینگەی نەهێشتنی تاوانی شەقڵاوە، سێ تۆمەتباری بە رەچەڵەک عەرەبیان بە ناوەکانی (ج.ح.ج) و (ف.ح.ب) و (م.ع.ح) دەستگیر کرد، کە بڕی (10 ملیۆن و 39 هەزار دینار)ی ساختەیان پێ بوو".\nلە راگەیەنراوەكەدا هاتووە: "تۆمەتباران، کە هەرسێکیان دانیشتووی (کەربەلا)ن، لەکاتی لێکۆڵینەوەدا دانیان بەوەدانا پارە ساختەکەیان لە سلێمانی کڕیوە و دەیانویست لەناو بازاڕەکانی (کەربەلا) ساغی بکەنەوە. پەڕاوی لێکۆڵینەوەیان بۆ کرایەوە و بە بڕیاری دادوەر و وەک سەرەتا بەپێی ماددە (281) لە یاسای سزادان راگیران".


شه‌ریف ده‌ڵێت ڕژێمی ئێران نایه‌وێت نیشانی بدات گه‌مارۆکان کاریگه‌ریان له‌سه‌ر ئێراندا هه‌یه\nڕۆژ به ڕۆژ گه‌مارۆکان له‌سه‌ر ڕژێمی کۆماری ئیسلامی ئێران توندتر ده‌کرێن و بڕیاره ڕۆژی یه‌کشه‌ممه یه‌کێتی ئه‌وروپا کڕینی نه‌وت له ئێران به ته‌واوه‌تی ڕابگرێت. به‌لایه‌کی دیکه‌وه رؤژی پێنچشه‌ممه ئه‌مه‌ریکا گه‌مارۆکانی له دژی ئه‌و وڵاتانه توندتر کردوو که‌وتنه‌کاره‌وه. به‌ڵام چین و سه‌نگاپوری نه‌گرته‌وه و وه‌زیری ده‌ره‌وه‌ی ئه‌مه‌ریکا گوتی چین و سه‌نگاپور به شێوه‌یه‌کی مه‌زن کڕینی نه‌وتیان له ئێران که‌م کردۆته‌وه.\nشه‌ریف به‌هروز نوێنه‌ری حیزبی دیموکراتی کوردستانی ئێران له وتووێژێکدا له‌گه‌ڵ حه‌یده‌ر که‌ریم له به‌شی کوردی ده‌نگی ئه‌مه‌ریکا ده‌ڵێت پێموایه ئه‌گه‌ر بێتوو له باره‌ی ئابوورییه‌وه خه‌ڵکی ئێران فشارییان زیاتر بۆ بێت و که‌ل و په‌لی پێویست بوونی نه‌بێت، هاوکات له‌گه‌ڵ ئه‌و که‌ش و هه‌وا توندو ناخۆشه سیاسییه‌ی که باڵی به‌سه‌ر وڵاتدا داگرتووه و ئه‌گه‌ر له شوێنێک ڕاپه‌ڕینێک به‌رپا بێت وه‌ک ئه‌وه‌ی جه‌ند ساڵێک له‌وه‌پێش ڕوویدا ئه‌وا خه‌ڵك زیاتر له جاران به په‌رۆشه‌وه ئاماده‌ده‌بن بێنه مه‌یدان و به‌تامای گۆڕینی ڕژێم بن.\nشه‌ریف ده‌شڵێت مێژووی کۆماری ئیسلامی ئێران ئه‌وه ده‌سه‌لمێنێت که به‌هیچ جۆرێک نایه‌وێت ئه‌وه نیشان بدات فشار و جه‌ختی نێونه‌ته‌وه‌یی کاریگه‌ری له‌سه‌ر هه‌ڵسوکه‌وتی ئه‌م ڕژێمه له‌گه‌ڵ کۆمه‌ڵگای نێونه‌ته‌وه‌ییدا هه‌بووه.\nده‌توانن گوێبیسـتی ده‌قی گفتوگۆكه بن له ڕێـگه‌ی كلیـكـكردنی ئه‌و فایله ده‌نـگیـیه‌ی سه‌ره‌وه‌ی ده‌سته ڕاست، ماوه‌كه‌ی 8:31 خوله‌که.\nشه‌ریف به‌هروز 29 ی شه‌شی 2012


سبەی نەوت دابەش دەکرێت\n11:37 - 22/12/2020\nسبەینێ نەوت دەدرێتە هاوڵاتیانی لای ئەم بریکارانەی\nلیژنەی سوتەمەنی قائیمقامیەتی قەزای ناوەندی هەڵەبجە ئاگاداری هاوڵاتیانی ناوەندی قەزای هەڵەبجە دەکات، سبەینێ چوارشەممە بەرواری۲۳ / ١٢/ ٢٠٢٠ وەک قۆناغی حەوتەم بەشێوەی تیروپشک نەوت دابەش دەکرێت بەسەر هاوڵاتیانی لای ئەم وەکیلانەی خۆراکی ناو قەزای ناوەندی هەڵەبجە:\nناوی وەکیلەکان و شوێنی دابەشکردن\n١. صالح محمد ولی ....... مزگەوتی بوخاری\n٢.کژاڵ احمد محمد ....... مزگەوتی بوخاری\n٣.محمد شریف ........ مزگەوتی بوخاری\n٤. سلمی احمد محمد ...... سەرا\n٥. عەتیە حمە امین ..... سەرا\n٦. مریم ڕەمەزان ........ تەربیە\n٧. احمد کریم سعید ......تەربیە\n٨.عبدالقادر عزیز ....... تەربیە\n٩. حبیبە محمود ......تەربیە\nتێبینی/ تەنها کارتی نەوتی ئەو خێزانانە کار دەکات کەسەر بەو وەکیلانانەن لەسەرەوە ناویان هاتوە، دواتر ئەم کارتانە لای هیچ وەکیلێکی تر کاریان پێ ناکرێت.\n11:39 - 22/12/2020 نوێ کراوەتەوە\nدابەشكردنی نەوت لە ھەڵەبجە دەستپێدەكاتەوە\nدابەشکردنی نەوت لەپاریزگای هەڵەبجە دەسپێدەکات\nپارێزگای هەڵەبجەنەوتی سپی


SYRIE-KURDISTAN – Actualité de l'Anarchosyndicalisme\nhttps://anarkistan.net/page/2/ جەنگ [هەموو جۆرە جەنگەکان] بە جەنگی ئایینی و نەتەوەیی، جەنگی نێوان دەوڵەتان و کۆمپانییە جیهانخۆرەکان دژ بە مرۆڤی چەوساوەیە، لێدانە لە پێداویستیی ژیانی چەوساوان، لێدانە لە وزە و توانای ئەوان، بۆ ملکەچکردنی ئەوانە بۆ ستەمی زۆرداران و دەسەڵاتخوازان و سەرمایەداران. ئێمەی چەوساوەی زۆربە لە هەر شوێنێک بین، بەردەوام لەنێو پەیوەندی و چالاکییە کۆمەڵایەتییەکان ڕووبەڕووی […]\nLire la suite » نا بۆ جەنگ، جگە لە جەنگی دژە-چینایەتیی\nگه‌ڕیلایه‌کی ئه‌نارکیست، که‌سێك که نێوی\nKurdish (Sorani) translation of Nestor Makhno’s bioghaphy. نێستۆر ماخۆ «Nestor Makhno» ئه‌و که‌سه‌ی که سه‌رپه‌رشتی سه‌ربازیی له‌شکری بزووتنه‌وه‌ی ئه‌نارکیستی ناسراو به بزاڤی ماخنۆڤیستی «Makhnovist movement- Makhnovshchina»ی کرد. ئه‌م بزاڤه ڕه‌نگدانه‌وه‌ی شۆڕشی روسیه‌ی 1917 بوو له ئۆکرانیا، له‌وێنده‌رێ شۆڕش شێوه‌یه‌کی ئازادیخوازانه‌ی به‌خۆوه گرت و کارگه‌ران و جوتیاران دژی له‌شکره‌کانی تزاری و دژه‌شۆڕش و بۆلشه‌ڤیکه سه‌رکوتگه‌ره‌کان جه‌نگین. […]\nLire la suite » گه‌ڕیلایه‌کی ئه‌نارکیست، که‌سێك که نێوی\nDéclaration de la DAF (Action Anarchiste Révolutionnaire) de Turquie sur la guerre en Syrie et la crise des réfugiés La guerre en Syrie s’intensifie. Les développements tant attendus ont commencé à se produire à Idlib, où est le dernier point de la guerre [en Syrie] et le dernier point où ont été bloqués les gangs […]\nLire la suite » DECLARATION DU DAF SUR LA GUERRE EN SYRIE\nSOLIDARITE AVEC LES POPULATIONS DU ROJAVA ! DENONÇONS L’ETAT TURC ET SON ALLIE AMERICAIN !\nLire la suite » SOLIDARITE AVEC LES POPULATIONS DU ROJAVA ! DENONÇONS L’ETAT TURC ET SON ALLIE AMERICAIN !


هەواڵ / کوردستان :: پێش 3 هەفتە  :: 4711 جار بینراوە\nباندێکی رفاندن دەستگیرکرا، ئەفسەرێکی باڵای پۆلیسی تێدایە\nرێكخراوێكى بوارى مافه‌كانى مرۆڤ له خۆرهه‌ڵاتى كوردستان رایده‌گه‌یه‌نێت: له‌ماوه‌ى هه‌فته‌یه‌كدا 15 ژن و پیاو به‌هۆکارى جیاواز كوژراون و 20 حاڵه‌تى دیكه‌ی پێشێلكارى مافه‌كانى مرۆڤ تۆمار كراوه.\nرێكخراوى هه‌نگاو كه ماوه‌ی چه‌ندین ساڵه چاودێرى ره‌وشى مافه‌كانى مرۆڤ له خۆرهه‌ڵاتى كوردستان ده‌كات، له راپۆرتێكدا جۆر و شێوازى پێشلكارییه‌كانى بڵاوكرده‌وه.\nله راپۆرته‌كه‌دا، رێكخراوه‌كه رایگه‌یاندووه: له‌ماوه‌ى هه‌فته‌یه‌كدا 35 حاڵەتی پێشێلکاری مافەکانی مرۆڤ لە پارێزگاكانى خۆرهه‌ڵاتى کوردستان تۆمار کراون.


ئەرکان محەمەد: کاتێک متمانەی سیاسی هەرەس دەهێنێت؟! – WTARIKURD\nئەرکان محەمەد: کاتێک متمانەی سیاسی هەرەس دەهێنێت؟!\nلەمڕۆدا بێ متمانەی بەشێوەیەک ڕەگی خۆی لەناو کۆمەڵگەی کوردیدا داکوتیووە، کاریگەری تەواوی کردوەتە سەر تێڕوانین و بیروبۆچونەکانی تاکی کوردی بەرامبەر ڕوداوەکان. بێگومان هۆکاری سەرەکی ئەم بێ متمانەیە دەگەڕێتەوە بۆ خراپ بەڕێوەبردنی سیستمی حوکمڕانی و نەبوونی میکانیزمێکی گونجاو بۆ چاودێریکردن و سزادانی کەسانی کەمتەرخەم و بەرژەوەندیخواز، لە هەمان کاتدا لاوازی ئاستی ڕۆشنبیری و دونیابینی تاکی کوردی یەکێکی دیکەیە لە هۆکارەکانی قووڵبونەوەی ئەو نائومێدیە. هەموو ئەمانە دونیای کوردی پەلکێشی سەردەمێکی ئاڵۆز کردوە، یەکێک لەو بنەمایانەی کە ڕوبەڕوی قەیرانی گەورە بوەتەوە ڕای گشتی کۆمەڵگەی کوردیە. لە ڕاستیدا چەندین فاکتەری گرنگ کاریگەریان لە ئاراستەکردنی ڕای گشتی دا هەیە، بەتایبەتی ئەو مەسەلانەی بەرژەوەندی هاوبەشیان هەیە، وە فشاری ڕوداوە هەنوکەیەکان و میدیایش کاریگەری تایبەتی خۆیان هەیە، لەڕێگەی میدیای جەماوەری (mass media) دەتوانرێت بەشێوەیەکی ڕاستەوخۆ لە کورتترین ماوەدا تەواوی ڕوداو و پێشهاتەکان بگەیەنرێت بە هاوڵاتیان و کاریگەرییەکی زۆریان هەبێت لەسەر پێکهێنان و ئاراستەکردنی ڕای گشتی. بۆیە لێرەدا دەتوانین بڵێین زۆرجار ڕای گشتی ئاراستەی جیاواز وەردەگرێت و بە مەبەست لە ئاراستە سروشتیەکەی خۆی دور دەخرێتەوە و ئاراستەی مەرامی سیاسی دەکرێت و نائومێدی زیاتر دەخوڵقێنیت. لەکاتی قوڵبونەوەی قەیرانەکان و ململانێ و کێبڕکێی ناتەندروستی دەسەڵات و ناشەفافیەت و شکستی ئیداری و داڕمانی گەشەی ئابوری و بێکاری و نەبوونی مووچە و خزمەتگوزاری و زیادبوونی گەندەڵی، هەموو ئەمانە هۆکاری زیادبونی نائومێدیە و بە جۆرێک ڕای گشتی ئاراستەکردووە کە کاریگەری نێگەتیڤی لەسەر تەواوی ژیان و سایکۆلۆژیای تاک هەبێت، بە شێوەیەک ئەوەی دەسەڵات دەیڵێت خەڵکی پێچەوانەکەی بەڕاست دەزانێت، هەرچەندە هاوڵاتی قوربانی سەرەکییە و بەناچاری بۆ دەربازبوون لەم نائومێدیە پەنا دەباتەبەر ئەنجامدانی چەندین پەرچەکردار و بێ باکبوون لە تەواوی پیرۆزیەکان و خاک و نیشتمان و کلتور و زمان کە هیچ بەهایەکی نەمێنێت، ئەمەش لەداهاتوودا پێشبینی دەرئانجامی خراپتری لێدەکرێت لە کاتێک هەرەسهێنانی متمانەی سیاسی بەردەوامبێت. لەم کاتەدا قەیرانی نەمانی متمانە لەنێوان خەڵک و نوخبەی دەسەڵاتداردا، گەیشتووە بەو ڕادەیەیی کۆمەڵگەی کوردی خستووەتە دۆخێکی پاشاگەردانی فکری و سیاسی و ئابوری چەقیبەستوەوە، بەشێوەیەک نوخبەی دەسەڵاتدار توانای چارەسەرکردنی کیشەکانی لە دەستداوە کە بەردەوام لە هەوڵی پەردە پۆشکردنی قەیرانە کەڵەکەبوە یەک لەدواییەکەکانی مێژووی حوکمڕانی و چەواشەکردن و بەلاڕێدابردنی کۆمەڵگەیەدایە.\nلەگەڵ هەموو ئەمانەشدا بوێری و سەربەستی دوو فاکتەری گرنگی ڕووبەڕووبوونەوەی تەواوی کێشە و نەهامەتیەکانن تاکو ئێمە بەشێوەیەکی ئازادانە و بێترس بیسەلمێنین کە هێشتا ئومێد و ژیان بەردەوامە، بەڵام ئەوەی جێگەی بایەخە بەکام ڕێگا و چی جۆرەمیکانیزمێک دەتوانین لە بەرامبەر ئەم هەموو نەهامەتیە بوەستین، هەرگیز نابێت واتێبگەین شکستهێنان لە هەنگاوی یەکەم بەمانای ڕوخانی هەموو بەهاکانی ژیان دێت، ئەمەش پێویستی بە بەردەوامی و تاقیکردنەوەی گرنگترین چەمک و هزری مەعریفی هەیە، لە هیچ شوێنێکیش هەرگیز گۆشەگیری و هەستی نابەرپرسیارێتی نەبووەتە هۆی ڕێگای چارەسەر و نۆێبوونەوەی ژیان.\nلە دۆخێکی لەم جۆرەدا متمانەی سیاسی بەردی بناغەی دروستکردنی کۆمەڵگەیەکی دیموکراتە و باشترین ڕەگەزە بۆ هاوکاریکردن و بەڕێوەبردنێکی باش و تەندروست وە بۆ ئەنجامدانی گۆڕانکاریەکی ڕاستەقینە لە تەواوی سێکتەرەکانی ژیان و کایەیی سیاسی، پێویستمان بە کۆمەڵگەیەکی وشیار و خاوەن بڕوا هەیە بەتایبەتی گەنجانی ئێمە پێویستیان بە خۆ ئامادەکردن و پێداچوونەوەی ویژدانی و مەعریفی و ئەخلاقی هەیە بۆ ئاراستەکردنی ڕای گشتی و دروستکردنی گروپی فشار بۆ ناچارکردنی دەسەڵات و بەدەستهێنانی تەواوی مافەکانی کۆمەڵگە ، لەکاتی بەرزبونەوەی دەنگی ناڕازی چین و توێژە جیاوازەکانی کۆمەڵگە، ئەگەر ئەم ناڕەزایانە بە باشی ڕێکنەخرێن و بەرنامەڕێژیەکی وردی بۆ نەکرێت ئەوا هیچ دەرئەنجامێکی باشی نابێت تەنها وەکو هەڵچونێکی کاتی مامەڵەی لەگەڵدا دەکرێت و زۆرجار دەرئەنجامی پێچەوانەی دەبێت و هەژموونی دەسەڵات و ماڵویرانی و داڕوخانی زیاتر ڕوبەڕوی تاکەکانی کۆمەڵگە دەکاتەوە.


خولی پلە یەکی تورکیا - Yeni Malatyaspor vs ترابزۆنسپۆر - Soccer - Yariga - Results, fixtures, tables and statistics\nبورساسپۆر vs. ئەنکەرەسپۆر ئانتالیاسپۆر vs. قاسم پاشا گۆزتێپ vs. ئالانیاسپۆر ئەنکەرەسپۆر vs. کارابوکسپۆر ئەخیسار بەلەدیە سپۆر vs. گێنچلێربیرلیگی Yeni Malatyaspor vs. ترابزۆنسپۆر سیڤاسسپۆر vs. بورساسپۆر قەیسەریسپۆر vs. کۆنیاسپۆر گاڵاتەسەرای vs. فەنارباخچە بێشکتاش vs. ئیستانبوڵ بی بی\nYeni Malatyaspor vs ترابزۆنسپۆر 1-0\nO. Yokuşlu (OG) 45'+2\nİ. Takpak (TUR)\nم. پێرێیرا (FRA)\n'75 بۆ T. Şahin\n'69 بۆ V. Şen\n'67 بۆ س. دیالۆ\n'79 بۆ هـ. ڕۆدالیگا\n'60 بۆ A. Ömür\n'86 بۆ E. Dening\nع. سیسۆخۆ (FRA)\n'60 بۆ ئۆجێنی ئۆنازی\nس. دیالۆ (GUI)\n'67 بۆ N. Barazite\n'69 بۆ ئۆ.شاهان\n'75 بۆ م. پێرێیرا\n'79 بۆ بوڕاک یەڵماز\n'86 بۆ A. Büyük\n25 E. Özbir گ\n2 Y. Ayhan 90+2'\n7 م. پێرێیرا\n9 K. Boutaïb 69'\n22 ع. سیسۆخۆ\n77 R. Çağıran 90+1'\nڕاهێنەر: E. Bulut\n3 E. Más 90+2'\n5 O. Yokuşlu 45+2'\n8 J. Sosa 12' 31'\n15 U. Demirok 33'\n25 M. Akbaş 74'\n97 Y. Yazıcı 90+3'\n30 F. Farnolle گ\n17 T. Şahin بۆ م. پێرێیرا 75'\n88 E. Dening بۆ A. Büyük 86'\n90 س. دیالۆ بۆ N. Barazite 67'\n9 V. Şen بۆ ئۆ.شاهان 69'\n19 A. Ömür بۆ ئۆجێنی ئۆنازی 60'\n28 هـ. ڕۆدالیگا بۆ بوڕاک یەڵماز 79'\n25/11/18 SÜL قاسم پاشا 3 - 0 Yeni Malatyaspor بینینی ڕووداوەکان زانیاری زیاتر لەسەر ئەم یارییە\n06/12/18 CUP Yeni Malatyaspor 2 - 0 Etimesgut Belediyespor بینینی ڕووداوەکان زانیاری زیاتر لەسەر ئەم یارییە\n09/12/18 SÜL BB Erzurumspor 1 - 3 Yeni Malatyaspor بینینی ڕووداوەکان زانیاری زیاتر لەسەر ئەم یارییە\n16/12/18 SÜL Yeni Malatyaspor 11 : 30 ئانتالیاسپۆر زانیاری زیاتر لەسەر ئەم یارییە\n18/12/18 CUP Etimesgut Belediyespor - Yeni Malatyaspor زانیاری زیاتر لەسەر ئەم یارییە\n23/12/18 SÜL بورساسپۆر 14 : 00 Yeni Malatyaspor زانیاری زیاتر لەسەر ئەم یارییە\n20/01/19 SÜL Yeni Malatyaspor - گۆزتێپ زانیاری زیاتر لەسەر ئەم یارییە\n27/01/19 SÜL فەنارباخچە - Yeni Malatyaspor زانیاری زیاتر لەسەر ئەم یارییە


كۆبوونه‌وه‌ی سه‌رانی جی ٧ له چ باروودۆخێكدا به‌ڕێوه ده‌چێت؟\nكۆبوونه‌وه‌ی ساڵانه‌ی وڵاتانی “جی ٧” واته ئه‌مریكا، كانادا، ئاڵمان، فه‌ڕانسه، ئینگلیس، ئیتالیا و ژاپۆن، ڕۆژی شه‌ممه ٢٤ی ئووت، ٢ی مانگی گه‌لاوێژ له شاری “بیاریتز” له فه‌ڕانسه ده‌ستی پێكرد. له ساڵی ١٩٧٥ی زایینی، سه‌رۆك كۆماری فه‌ڕانسه و سه‌رۆك وه‌زیری ئاڵمان بۆ یه‌كه‌م جار پێشنه‌یاری كۆبوونه‌وه‌ی وڵاته ئابوورییه‌كانی جیهانیان هێنایه گۆڕێ و له‌سه‌ر بنه‌مای ئه‌م پێشنه‌یاره، سه‌ره‌تا كۆبوونه‌وه‌ی جی ٦ و پاشان جی ٧ پێكهات. له‌و كاته‌وه هه‌تا ئێستا ناكۆكیی نێوان ده‌وڵه‌تانی ڕۆژئاوا و جی ٧ تا ئه‌م ڕاده‌یه به‌رز نه‌بووه‌ته‌وه. ته‌نانه‌ت له ساڵی ٢٠٠٣دا كه ناكۆكیی نێوان وڵاتانی ناسراو به “ئۆڕووپای كۆن” ده‌بینرا و ئه‌مریكا به‌هۆی هێرش بۆ سه‌ر عێراق، دیواری جی ٧ی له‌رزاند، له كۆتایی كۆبوونه‌وه‌كه‌دا، سه‌رۆك وه‌زیری ئاڵمان ڕایگه‌یاند كه توانای كه‌م كردنه‌وه و چاره‌سه‌ری زۆربه‌ی كێشه‌كانیان هه‌یه.\nبه‌ڵام، ناكۆكییه‌كانی ئێستای كۆبوونه‌وه‌ی جی ٧، له سه‌ر پرسی شه‌ڕی بازرگانی، قه‌یرانی ژینگه، چوونه‌ده‌ره‌وه‌ی بریتانیا له‌یه‌كیه‌تیی ئۆرووپا، به‌رجام و قه‌یرانی كۆچبه‌رین. ئه‌م پرسانه به جۆرێك ئاڵۆزن كه ته‌نانه‌ت زانایانی ئابووریی بۆرژوازیش سه‌باره‌ت به مه‌ترسییه‌كانی وه‌ك ڕكوودی ئابووری و دووباره بوونه‌وه‌ی قه‌یرانی ساڵی ٢٠٠٨ هۆشداریان داوه.\nئه‌گه‌رچی جی ٧، بۆ سه‌رده‌مێك ڕه‌نگدانه‌وه‌ی جۆگرافیای سیاسیی جیهان بوو به‌ڵام له ئێستادا تووشی ئاڵۆزی و چه‌ند ده‌سته‌یی بووه. وڵاتی چین وه‌ك دووهه‌مین هێزی ئابووریی جیهان له‌م كۆبوونه‌وه‌یه‌دا به‌شداری نه‌كردووه و ڕووسیه‌ش وه‌ك وڵاتێكی زل هێز كه جۆگرافیای سیاسیی ڕۆژهه‌ڵاتی ناوه‌ڕاست به بێ به‌شداری ئه‌و به‌ده‌ست نایه دوای ماوه‌یه‌كی زۆر له كۆبوونه‌وه‌ی جی ٧دا په‌راوێز خراوه و وڵاتی هێندیش كه جیهانی سه‌رمایه‌داری وه‌ك گه‌وره‌ترین دیمۆكراسیی جیهان ناوی لێده‌بات، ته‌نیا وه‌ك میوان به‌شداری كۆبوونه‌وه‌كه بووه. له ڕاستیدا گۆشه‌گیر بوونی ئه‌م سێ وڵاته له كۆبوونه‌وه‌كانی جی ٧ ده‌رخه‌ری ئه‌وه‌یه كه له‌م ماوه‌یه‌دا جۆگرافیای سیاسیی جیهان ئاڵووگۆڕی گه‌وره‌ی به‌سه‌ردا هاتووه.\nله ئێستادا هه‌ر كام له پرس و باسه‌كانی كۆبوونه‌وه‌كه، سه‌رۆكی وڵاتانی به‌شداربوو زیاتر لێك دوور ده‌خاته‌وه و كێشه و ناكۆكی نێوانیان له دوای هه‌ر كۆبوونه‌وه‌یه‌ك قووڵتر ده‌بێته‌وه. ئه‌گه‌ر له دانیشتنه‌كانی ساڵی ڕابردوو له كانادا نه‌یانتوانی به‌یانییه‌كی هاوبه‌ش ده‌ربكه‌ن، ئه‌مساڵ ته‌نانه‌ت توانای ئاماده‌كردنی پێش نووسی ئه‌م به‌یانییه‌یه‌شیان نه‌بوو. فه‌ڕانسه به هه‌موو توانایه‌وه به‌دژی ده‌سه‌ڵاتی ئاڵمان له یه‌كیه‌تیی ئۆرووپادا ده‌چێت. ده‌وڵه‌تی ڕاسیستی ئیتالیا خۆی به قوربانیی یه‌كگرتوویی ئاڵمان و فه‌ڕانسه‌داده‌نێت. بریتانیا به جۆرێك خۆی له یه‌كیه‌تیی ئۆرووپا به بێگانه ده‌زانێت كه به نه‌فره‌تێكی زۆره‌وه خۆی بۆ چوونه‌ده‌ره‌وه له‌م ناوه‌نده‌ئاماده كردووه. مشت و مڕ و شه‌ڕه‌قسه‌ی نێوان سه‌رۆكی یه‌كیه‌تیی ئۆرووپا و سه‌رۆك وه‌زیرانی بریتانیا ڕۆژێك پێش كۆبوونه‌وه‌كه، ناكۆكیی جیدیی بریتانیا و یه‌كیه‌تیی ئۆرووپای خسته ڕوو.  ته‌نیا خاڵی هاوبه‌شی نێوانیان ڕه‌نگه ئه‌وه بێت كه هاوكات له‌گه‌ڵ لاوازبوونی هێزی ئابوورییان، له به‌رامبه‌ر وڵاتی چین دا ، ژێر پێی یه‌كتر خاڵی نه‌كه‌ن. له خۆڕانییه كه وڵاتانی هێند و ئۆسترالیاش بانگهێشتی ئه‌م كۆبوونه‌وه‌یه كراون به‌و هێوایه‌ی كه شایه‌د ئه‌و دوو وڵاته بتوانن له شه‌ڕی ئابووریی نێوان غه‌رب و چین پشتیوانیان بن. هه‌روه‌ها به‌شداری كردنی نوێنه‌رانی ٥ وڵاتی ئه‌فریقاییش له خزمه‌ت ئه‌م ئامانجه‌دا بووه. هه‌ركام له وڵاتانی جی ٧ به نیازن به‌په‌ره‌پێدانی په‌یوه‌ندیی ئابووری له‌گه‌ڵ وڵاتانی ئه‌فریقایی، هێرشی ئابووریی چین بۆ سه‌ر ئه‌م وڵاتانه، سنووردار بكه‌ن. ترامپ زیاتر له هه‌مووان خۆی به به‌رپرسی شه‌ڕ له‌گه‌ڵ چین ده‌زانێت به‌ڵام كێشه‌ی ترامپ ئه‌وه‌یه كه شه‌ڕی بازرگانی له‌گه‌ڵ چین، ئابووریی ئه‌مریكای له‌گه‌ڵ مه‌ترسیی گه‌وره به‌ره‌وڕوو كردووه‌ته‌وه. به پێی ئامار و داتاكان، باروودۆخی ئابووریی ئه‌مریكا به‌پێچه‌وانه‌ی ئه‌و به‌ڵێنیانه‌ی كه ترامپ به لایه‌نگرانی خۆی داوه، به جۆرێكه كه باس له ڕكوودی ئابووری ئامریكا و كۆتایی ململانێی بازرگانیی ئه‌م وڵاته له‌گه‌ڵ چین ده‌كرێت. ئاسه‌واره زیانباره‌كانی ئه‌م شه‌ڕه بازرگانییه ڕۆژ له دوای ڕۆژ له سه‌ر ئابووری وڵاتی ئه‌مریكا ده‌بینرێت. سه‌پاندنی ١٠ له سه‌د ماڵیات به‌سه‌ر كالا هاورده‌كانی چین به بڕی ٣٠٠ ملیارد دولار، زیاتر له جاران سه‌ره‌نجی به‌كارهێنه‌رانی ئه‌مریكایی به‌ره‌و خۆی ڕاكێشاوه، له‌به‌ر ئه‌وه‌یكه ماڵیاتی سه‌پێندراو، ده‌چێته سه‌ر قیمه‌تی كالاكان و بۆ به‌كارهێنه‌ر قیمه‌تی ده‌ڕواته سه‌ر. له لایه‌كی دیكه‌وه ساڵی ٢٠١٨ ده‌وڵه‌تی ئه‌مریكا بۆ قه‌ره‌بوو كردنه‌وه‌ی زه‌ره‌ری ئاژه‌ڵداران به‌هۆی چوونه‌سه‌روه‌ی ماڵیات، مه‌جبوور بوو ١٢ ملیارد به‌م به‌شه ته‌رخان بكات. ئه‌مه له حاڵێكدایه كه ده‌وڵه‌تی ئه‌مریكا له مانگی ژووئیه‌ی ئه‌مساڵیشدا ڕایگه‌یاند كه ١٦ ملیارد دۆلاری دیكه ده‌داته به‌شی ئاژه‌ڵداری. ته‌نانه‌ت به‌شێك له سه‌نعه‌تی ئه‌مریكا له‌وانه‌فوولادسازی كه به براوه‌ی ئه‌م شه‌ڕه بازرگانییه ده‌هاته ئه‌ژمار، له ئێستادا له‌گه‌ڵ قه‌یرانی به‌رهه‌مهێنان و هاتنه خواره‌وه‌ی نرخی فوولاد به‌ره‌وڕوو بووه‌ته‌وه و ده‌ستی داوه‌ته ده‌ركردنی كرێكاران.\nسه‌ره‌ڕۆیی ترامپ به‌جۆرێكه كه ته‌نانه‌ت ماكرۆن واته قاره‌مانی ئێئۆلیبراڵی ئۆرووپاشی مه‌جبوور كردووه كه سه‌باره‌ت به‌باروودۆخی ئێستا به تایبه‌ت شه‌ڕی بازرگانی هۆشدار بدات و هیوادار بێت كه بتوانێ وڵاتانی جیهان به‌م قه‌ناعه‌ته بگه‌یه‌نێت كه‌ده‌ست له شه‌ڕی بازرگانی هه‌ڵگرن. مه‌كرۆن باش ده‌زانێت كه درێژه‌ی ئه‌م شه‌ڕه بازرگانییه، جیهانی سه‌رمایه‌داری به‌ره‌و قه‌یرانێكی قووڵتر ده‌بات. ئه‌وه دبینێت كه شه‌ڕی بازرگانی هه‌تا ئێستا ئاسه‌واره زیانباره‌كانی له‌سه‌ر بازاری بوورس داناوه و هاوشێوه‌ی خوێندكارێكی زیره‌ك له زانكۆی سه‌رمایه‌ی ماڵی، زوو مه‌ترسییه‌كانی هه‌ست پێكردووه و هۆشداری داوه.\nبه‌شداربووانی كۆبوونه‌وه‌ی جی ٧ ڕایانگه‌یاندووه كه ته‌وه‌ری سه‌ره‌كیی دانیشتنه‌كانی ئه‌مساڵیان “خه‌بات له دژی نابه‌رابه‌ری“یه.هه‌ڵبه‌ت ئه‌وه‌ش ته‌نزێكی تاڵ و فریودانی ئاشكرای چه‌ندین ملیارد ئینسانی سه‌ر ئه‌م عه‌رزه‌یه كه هۆكاری سه‌ره‌كیی نابه‌رابه‌ریی له‌جیهان، خۆی به قاره‌مانی خه‌بات له‌دژی نابه‌رابه‌ری پێناسه ده‌كات. له ڕاستیدا گرینگترین ته‌وه‌ر ڕسوا بوون و ئاشكرا بوونی گه‌نده‌ڵیی ده‌سه‌ڵاتدارانی سه‌رمایه‌دارییه له لایه‌ك و خه‌بات و به‌ره‌نگار بوونه‌وه له‌گه‌ڵ ئه‌م سیسته‌مه دژه مرۆییه له لایه‌كی تره. بێ گۆمان خۆپیشاندانی ده‌یان هه‌زار كه‌سی له فه‌ڕانسه له دژی كۆبوونه‌وه‌ی جی ٧ له هه‌نگاوه سه‌ره‌كییه‌كانی ئه‌م ڕێگایه بوو كه ڕۆژ له دوای ڕۆژ زیاتر په‌ره ده‌ستێنێت.


بەشیر حەداد مووچەی مانگێكی دەداتە حكومەتی هەرێم – تۆڕی میدیایی خەڵک\n2020/03/28 - 4:48 PM\nجێگری سەرۆكی پەڕلەمانی عیراق ڕایدەگەیەنێت، كە مووچەی تەواوی مانگێكی دەداتە حكومەتی هەرێم بۆ هاوكاری سندوقی ڕووبەڕووبوونەوەی كۆرۆنا.\nد. بەشیر حەداد، جێگری سەرۆكی پەڕلەمانی عیراق لە بەیاننامەیەكدا ئاماژەی بەوەكردووە، تەواوی مووچەی مانگێكی خۆی بەخشیە سندوقی هاوكاری حكومەتی هەرێمی كوردستان بۆ ڕووبەڕووبونەوەی ڤایرۆسی كۆڕۆنا.\nجەختیشی كردۆتەوە، كە سەدان بەشە خۆراك بۆ ماڵە هەژار و كەم درامەتەكان دابین دەكات.\nپەڕلەمانی عیراقحكومەتی هەرێممووچە


سەنتەری زمان دەکرێتەوە\nسەنتەری زمان بۆ پێشمەرگە دەکرێتەوە\nڕۆژى 14/10/2019 به ئاماده‌بوونی شۆڕش ئیسماعیل وه‌زیری پێشمه‌رگه‌و سه‌ربه‌ست له‌زگین بریكاری وه‌زاره‌ت و كونسوڵی وڵاتانی ئه‌مریكا، به‌ریتانیا، ئه‌ڵمانیاو جێگری كونسوڵی هۆڵه‌نداو ژماره‌یه‌ك له ئه‌فسه‌رو پله‌دارانی باڵای وه‌زاره‌تی پێشمه‌رگه‌و هێزه‌كانی هاوپه‌یمانان، رێوڕه‌سمی كردنه‌وه‌ی سه‌نته‌ری زمان بۆ پێشمه‌رگه له به‌ڕێوه‌به‌رایه‌تی چاكسازی وه‌زاره‌ت له شاری هه‌ولێر به‌ڕێوه‌چوو.\nله سه‌ره‌تای رێوڕه‌سمه‌كه‌دا, وه‌زیری پێشمه‌رگه له وته‌یه‌كیدا رایگه‌یاند: كردنه‌وه‌ی ئه‌م سه‌نته‌ره زۆر پێویست و به‌سووده‌و هه‌نگاوێكه له‌و چوارچێوه‌ی به‌رنامه‌ی چاكسازی وه‌زاره‌تی پێشمه‌رگه دامه‌زراوه، بۆ ئه‌مه‌ش سوپاسی وڵاتانی ئه‌مریكاو ئه‌ڵمانیاو به‌ریتانیاو هۆڵه‌ندا ده‌كه‌ین له هاوكاریكردنی وه‌زاره‌تی پێشمه‌رگه له كردنه‌وه‌ی سه‌نته‌ری زمان، هیواشی خواست جگه له زمانی ئینگلیزی و ئه‌ڵمانی زمانه‌كانی دیكه‌ش له سه‌نته‌ره‌كه بكرێته‌وه.\nوتیشی: وه‌زاره‌تی پێشمه‌رگه سووره له‌سه‌ر ئه‌نجامدانی چاكسازی، بۆ ئه‌مه‌ش حكومه‌تی هه‌رێم به هه‌موو توانایه‌كییه‌وه پشتگیری له‌و هه‌نگاوه ده‌كات كه به هاوكاری هاوپه‌یمانان ده‌ستمان پێكردووه.\nله به‌شێكی دیكه‌ی وته‌كه‌یدا، وه‌زیری پێشمه‌رگه رایگه‌یاند: كردنه‌وه‌ی ئه‌و سه‌نته‌ره هاوشان ده‌بێت له كارئاسانی به‌ڕێوه‌چوونی پڕۆسه‌ی چاكسازی به‌وه‌ی به‌شداربووانی جگه له‌زمانی دایك زمانی دووه‌م و سێیه‌م فێرده‌بن. هاوكات روونیشیكرده‌وه به فێربوونی زمانه جیهانییه‌كان هێزی پێشمه‌رگه پڕۆسه‌ی ئاڵوگۆڕی گفتوگۆكان و مه‌شق و راهێنانه‌كان له‌گه‌ڵ راوێژكارانی هاوپه‌یمانان ساناترو باشتر بەڕێوەدەچێت.\nله‌لایه‌ن خۆیه‌وه هه‌ریه‌كه له كونسوڵی ئه‌مریكا، ئه‌ڵمانیاو به‌ریتانیا به‌و بۆنه‌یه‌وه وته‌یه‌كیان پێشكه‌شكردو تیایدا ئاماژه‌یان به گرنگی كردنه‌وه‌ی سه‌نته‌ری زمان كرد.\nله‌وباره‌یه‌وه ستیڤن فه‌یگن كونسوڵی ولایه‌ته یه‌كگرتووه‌كانی ئه‌مریكا له هه‌ولێر خۆشحاڵی خۆی به كردنه‌وه‌ی سه‌نته‌ری زمان بۆ پێشمه‌رگه ده‌ربڕی و هیوای خواست ئه‌و سه‌نته‌ره بتوانێ خزمه‌ت به ئه‌فسه‌رانی پێشمه‌رگه بكات له‌پێناو فێربوونی زمانی دووه‌م و سوود وه‌رگرتن له ئه‌زمونی سه‌ربازی وڵاتان.\nهاوكات جیمس ئۆرنتن كونسوڵی به‌ریتانیا له هه‌رێمی كوردستان وتی: به‌هۆی ئه‌وه‌ی زمان پردێكه له‌نێوان گه‌لان بۆیه كردنه‌وه‌ی سه‌نته‌ری زمان بۆ پێشمه‌رگه‌و له‌بواری سه‌ربازی گرنگی خۆی هه‌یه، ئێمه‌ش پشتگیری و پشتیوانی له‌و سه‌نته‌ره ده‌كه‌ین و هیوای سه‌ركه‌وتنی بۆ ده‌خوازین.\nله‌لایه‌ن خۆشیه‌وه، باربارا فۆلف كونسوڵی ئه‌ڵمانیای فیدرال له هه‌رێم وتی: به‌هۆی ئه‌وه‌ی زمانی ئه‌ڵمانی یه‌كێكه له‌و زمانانه‌ی له سه‌نته‌ره‌كه ده‌خوێنرێ، خۆشحاڵن به كردنه‌وه‌ی سه‌نته‌ری زمان بۆ پێشمه‌رگه، ئه‌مه‌ش هه‌نگاوێكه بۆ به‌ره‌وپێشبردنی پرۆسه‌ی چاكسازی وه‌زاره‌تی پێشمه‌رگه كه ماوه‌یه‌كه ده‌ستیپێكردووه.\nسه‌نته‌ری زمان بۆ پێشمه‌رگه، بۆ یه‌كه‌مجاره له هه‌رێمی كوردستان ده‌كرێته‌وه‌و سه‌ر به به‌ڕێوه‌به‌رایه‌تی چاكسازی وه‌زاره‌تی پێشمه‌رگه‌یه، له قۆناغی یه‌كه‌م هه‌ردوو زمانی ئینگلیزی و ئه‌ڵمانیای تێدا ده‌خوێنرێ، ساڵانه‌ش چوار خول له‌و سه‌نته‌ره ده‌كرێته‌وه، له‌كاتی ئێستا خولی یه‌كه‌می فێربونی زمانی ئینگلیزی و ئه‌ڵمانیا بۆ ژماره‌یه‌ك ئه‌فسه‌ری وه‌زاره‌تی پێشمه‌رگه ده‌ستیپێكردووه.\nخاك - راگەیاندنی وەزارەتی پێشمەرگە


نامه‌یه‌کی کراوه بۆ لێژنەی نووسینەوەی دەستووری هەرێمی کوردستان.\nره‌شنووسی ده‌ستور جارێکی تر لە لایه‌ن حیزبیه سیاسیه‌کانی کوردستانه‌وه هێنراوەتەوە ئارا... لەگەڵ ئەوەدا کە ئێمە لامانوایە هێنانەوە گۆری پرسی دەستوور لە ئێستادا هێندەی کایەیەکی سیاسی و کیبەرکێیەکی سیاسی و حیزبییە و زۆرتر پەیوەندی بە پرسی درێژکردنەوەی سەرۆکی هەرێمەوە هەیە، هێندە پەیوەندی بە وەڵامێکی و یاسایی حقوقیەوە بە کۆمەڵگای کوردستانەوە نییە... هاوکات لامانوایە گرفتی زۆر بناغەیی تر لە کوردستاندا هەیە کە پێش دەستوور دەبێ وەڵام وەربگرێتەوە، ئەویش گرێدانەوەی فیدرالیانەی کوردستانە بە دەسەڵاتی قەومی- ئیسلامی، عێراقەوە. ئەمە نەک هۆکاریكی سەرەکییە بۆ گرفتار بوونی کوردستان بەدەست چەندین گرفتی سیاسی و ئابوری و کۆمەڵایەتی و ئەمنی، بەڵکو هۆکارێکیشە بۆ مانەوەی دەسەڵاتی میلێشیایی حیزب و هەیمەنەی هێزو چەک، بەسەر سەری خەڵکی کوردستانەوە. ئەم دۆخە نەخوازاوە ئەوە دەخوازێت هەرچی زووە کۆمەڵگای کورستان لەم گێژاوە دەربهێنرێت، و لە جێگایدا دەوڵەتێکی سیکیولاری غەیرە ئەتنیکی پشت بەستو بە ئیرادەی راستەوخۆی جەماوەر دابمەزرێت، ئەمە بۆچونی ئێمەیە... بەڵام بەو هۆیەوە کە پرسی دەستوور بەر لەو گرفتە بناغەییانەی کوردستان هێنراوەتە گۆر، تەنانەت بێگوێدانە ئامانجێك کە لەپشت هێنانەوە ئارایی پرسی دەستوورە، بە پێویتسمان زانی کورتەی بۆچوونی خۆمان ڕابگەیەنین..\nئەو دەستوورەی کەخراوەتەوە بەردەمی ئێوە، بە شێوەیەکی گشتی و لەئاستی پایەییدا، لەسەر بنەمای جیاکاریی و سرینەوەی ناسنامەی هاووڵاتی بوون و تیکەڵ کردنی یاساکان لەگەڵ سەرچاوە دینیەکان و بەبناغەگرتنی ناسنامەی قەومی، ئامادەکراوە. هەر ئەمەش وایکردوە کە ئەم دەستوورە دوور بێت لە بەفەرمی ناسینی مافە فەردی و مەدەنییەکانی خەڵکی کوردستان و ئازادی و ئازادی بەیان و بیرورا دەربرین و... بە رەسمی ناسینی مافەکانی مرۆڤدا.\n هه‌ر بۆیه ئەم دەستوورە جێگای ناڕه‌زایه‌تیه له‌لایه‌ن ئێمه‌شه‌وه له ده‌ره‌وه‌ی هه‌رێم. بەو هۆیەوە کە هیج پێوه‌رێکی جیهانی بۆ بەفەرمی ناسینی مافەکانی مرۆڤی له‌خۆ نه‌گرتووه.\nکۆمەڵگای کوردستان بەگشتی و کوردستانیان له دەرەوە و ڕێکخراوەکانی بەرگریکار لە مافەکانی مرۆڤ چاویان بریوەتە ئاڵوگۆڕێك كه پێویسته لە دەستووردا ڕووبدات. خەڵکی کوردستان شایەنی دەستوورێک نین کە ناکۆک بێت بە ماف و ئازادیەکانیان. بەلکو پێویستیان بەدەستوورێکه کە لەگەڵ میتودی ژیانی سەردەمیانە و پێشکەوتنی کۆمەڵگادا بگونجێت و ئاڵۆگور لە ژیان و مافه بنه‌ره‌تیه‌کانی خه‌ڵکی کوردستان به‌دیبهێنیت، ده‌ستورێک که یه‌کسانی هاوولاتیان مسۆگه‌ر بكات و دور بێت له هه‌ڵاواردن، نه‌ک ته‌نها له به‌رامبه‌ر یاسادا به‌ڵکو له هه‌موو ئیمکانات و نیعمه‌ته ماددی و مه‌عنه‌ویه‌کانی کۆمه‌ڵگا به‌هره‌مه‌ندیان بکات.\nبه‌تایبه‌تی دوای ٢٥ ساڵ له ئه‌زموونی ده‌سه‌ڵاتداریتی کوردی وپێشێلکردنی ماف وئازادیه‌کانی خه‌ڵکی کوردستان و دەرکەوتنی ئەم ڕوە خراپەی ئەم دەسەلاتداریتیە لە کۆمەڵگەی نیودەولەتیدا، ئەمڕۆ کوردستانیانی ده‌ره‌وه به ته‌واوی تواناوه به‌ده‌نگی به‌رز پێتان ڕاده‌گه‌یه‌نین، کە خەڵکی کوردستان ده‌ستورو سیسته‌مێکیان پێویسته که له فراوانترین ئاستدا مافه فه‌ردی و مه‌ده‌نیه‌کان بۆ سه‌رجه‌م چین و تۆێژه‌کانی خه‌ڵکی کوردستان به تایبه‌تی کرێکاران و ژنان و منالان و خه‌ڵکی که‌مده‌رامه‌ت و خاوه‌ن پیداویستیه تایبه‌تیه‌کان ده‌سته‌به‌ر بکات تا لە ئاستی نیونەتەوەییدا کوردستان وەک کۆمەڵگەیەکی دواکەوتو و کۆنەپارێز سەیر نەکرێ بەهۆی دەستوورێکی کۆنەپەرستانەوە کە دەسەڵاتداران و حیزبە ئیسلامیەکان دەیانەوێ بیسەپێنن.\nئیمه سه‌رباری ڕه‌خنه‌ی ڕیشه‌یمان له‌و ده‌ستوره، داوای هه‌موارکردنه‌وه‌ی ئه‌و ده‌ستوره و گۆڕینی بە دەستوورێکی سێکولار و ئازادیخوازانە و پێشڕەوانە ده‌که‌ین،دەستوورێک کە لەسەر بنەمای مافی هاووڵاتی بوونی یەکسان دامەزرابێت. وپێویسته پرۆسه‌یه‌کی ئازادانه به‌ڕێبخریت بۆ ڕاپرسی له‌سه‌ری به‌شێوه‌یه‌ک که جه‌ماوه‌ری خه‌ڵکی کوردستان ئازادانه و دوور لە هه ڕەشە وچاوترساندن، به‌فراوانی به‌شداری بکه‌ن له دەنگدان بەو ده‌ستوره‌ی کە زامنی ژیان وماف و ئازادیه فه‌ردی وکۆمه‌لایه‌تیه، حاشاهه‌ڵنه‌گرەکانیان، بکات.\nهه‌روه‌ک هه‌موو لایه‌ک ئاگادارن ئاواره‌یی وپه‌نابه‌ری یه‌کێکه له‌دیارده به‌رچاوه‌کانی ئه‌مرۆ و به‌تایبه‌تی هه‌رێمی کوردستان به به‌رده‌وامی به‌هۆی رژێمه سه‌رکوتگه‌ره یه‌ک له‌دوا یه‌که‌کان هه‌میشه خه‌ڵکی کوردستان به‌ناچاری ڕووبه‌رووی هه‌ڵبژاردنی ژیانی ئاواره‌یی بۆنه‌ته‌وه وه یان به پێچه‌وانه‌وه به‌هۆی کێبڕكێ و جه‌نگی ناوچه‌یی و یه‌ک ساڵی جه‌نگی داعشه‌وه ئاواره‌ولیقه‌وماوان هانایان بۆ هه‌رێمی کوردستان هێناوه داڵده بدرێن به‌ڵام سه‌رباری ده‌یان کێشه‌و گیروگرفت و بێبه‌ش بوون له‌سه‌ره‌تاییترین پیداویستی ژیان له گه‌ڵ جوڵانه‌وه‌ی ڕه‌گه‌زپه‌رستانه ڕووبه‌رووکراونه‌ته‌وه .له‌کاتێکدا ئه‌مانه ئینسانن و نابێ هیچ شوناسێکی میللی وقه‌ومی نه‌ژادی و فه‌رهه‌نگی ڕێگر بێت له شوناسی ئینسانی وده‌ستبه‌رکردنی مافه‌کانیان.\nبه‌داخه‌وه سه‌رباری ئه‌مانه، ده‌ستوری هه‌رێم هیچ به‌ندێکی پابه‌ند نییه به په‌یره‌وی کردنی مافه‌جیهانیه‌کانی مرۆڤه‌وه، بگره به‌رته‌سکراوه‌ته‌وه به‌تایبه‌تی له:\n١- ماده‌ی ٢١ مافی نیشتیمانی، به‌ندی سێهه‌مدا هاتوه"ئازادی نیشته‌جی بوون وهاتووچۆوگه‌شت (سه‌فه‌ر)له‌چوارچیوه‌ی یاسادا ده‌سته‌به‌رکراوه"واتە بەیاسا سنوردار کراوەتەوە. ئێمه داوای لابردنی ئه‌و به‌نده ده‌که‌ین و داواکارین ئازادی بێ مه‌رج و به‌ندی هه‌ڵبژاردنی شۆێنی ژیان ، ئازادی سه‌فه‌رو جێگۆرکێ بۆ هه‌موو هاوولاتیه‌کی ته‌مه‌ن ١٦ سال به‌ژن و پیاوه‌وه به‌ڕه‌سمی بناسرێت. قه‌ده‌غه‌کردنی هه‌ر جۆره کۆنترۆڵکردنیکی هاتوچۆ له‌ناوخۆی وولات و لابردنی کۆتوبه‌ند له‌به‌رده‌م چوونه ده‌ره‌وه‌ی هاووڵاتیان وده‌رهێنانی پاسپۆرتی هاتوچۆ.\n٢- زیادکردنی ئه‌م به‌نده "یه‌کسانی هه‌موو هاووڵاتیانی هه‌رێمی کوردستان له ڕووی حقوقیڤو به‌بێ له‌به‌رچاوگرتنی ڕه‌گه‌زنامه‌یان له هه‌موو ماف و ئه‌رکه یاسایه‌کاندا (فه‌ردی ،مه‌ده‌نی،کۆمه‌لایه‌تی ،سیاسی، خۆشگوزه‌رانی).\n٣- لەبەندی ١٧دا، ئازادی بەمەرجی (ئاشتی وتوندو تیژیەوە بەسراوەتەوە) پیویستە لاببیرێت و ئازادی بی قەیدومەرج بێت، لە جێگادا بەرەسمیت ناسینی ئازادی هەلسوارانی سیاسی، خۆپیشاندان،مانگرتن،رۆژنامەگەری،بیرورا دەربرین وچاپەمەنی،ڕەخنەگرتن جێگای بگرێتەوە.\n٤- زیادکردنی به‌ندێک "پێبه‌خشینی مافی مۆڵه‌تی مانه‌وه،کارکردن، زه‌واج، مافی هاووڵاتی بوون(ڕه‌گه‌زنامه) به‌هه‌موو ئه‌وانه‌ی خوازیازی مانه‌وه‌و ژیانکردنن له کوردستان.\n٥- زیادکردندی به‌ندێک یان ماده‌یه‌ک له په‌یوه‌ند به مافه‌کانی په‌نابه‌ران و ئاواره‌کانه‌وه که پێویسته به‌پێ ڕێکه‌وتنه جیهانیه‌کان بێت ، به تایبه‌ت بریاری ١٩٥١ کۆنفیدراسیۆنی جنیف له په‌یوه‌ند به‌مافه‌کانی په‌نابه‌رانه‌وه، واته"هه‌رکه‌سێک که له‌ژێر گوشاری سیاسی،کۆمه‌ڵایه‌تی وئابووری وپێشێلی مافه‌کانی ئینسان له (سه‌رکوت، جه‌نگ، پیشێلی مافه‌کانی ئینسان، چه‌وساندنه‌وه، جنسی،نائارامی ، هه‌ره‌شی دینی و ناسیونالستی..) ه‌وه له‌لایه‌ن هه‌ر ڕێکخراوو گروپی دینی و قه‌ومی وعه‌شیره‌تی، ده‌وله‌تی وغه‌یره ده‌وله‌تی هه‌ڵهاتووه و هانای بۆ هه‌رێمی کوردستان هێناوه، بی قه‌یدو شه‌رت پێویسته له‌مافی مانه‌وه وپه‌نابه‌ری ومافی نیشته‌جێبوون به‌هره‌مه‌ند بێت.\n٦- زیادکردنی به‌ندی"قه‌ده‌غه‌کردنی هه‌ر جۆره جیاکاریه‌کی ئینسانی له‌سه‌ر بنه‌مای نه‌ژاد و زمان و ڕه‌نگی پێست و بیرورا سه‌رپێچی كردن له‌و بنه‌مایه وهه‌ر پروپاگه‌نده‌یه‌کی نه‌ژاد په‌رستانه (راسیستانه) پیویسته رووبه‌رووی یاسا ببێته‌وه.\n٧- مادده‌ی ٦٥ وبه‌ندی ده‌یه‌م له ڕه‌شنووسی ده‌ستوردا هاتووه"په‌سه‌ندکردنی حوكمی ئیعدام یان سوكکردنی بۆ زیندانی هه‌تاهه‌تایی" داوای لابردنی ده‌که‌ین به‌پی ستاندارد و پیوه‌ره‌کانی مافی مرۆڤ پێویسته هه‌رێمی کوردستان سزای حوكمی ئیعدام وزیندانی هه‌تا هه‌تایی (ئه‌به‌دیی) هه‌ڵبوه‌شینێه‌وه و له ده‌ستوردا لایببات.\n٨- ئێمەش وەک ڕیکخراوە و خەڵکی ئازادیخوازی کوردستان دژ بە مادەی ٦ ی دەستوورین کە دەبێتە سەرچاوەی هەموو پێشێلکاری و سڕینەوەیەکی ماف و ئازادیە سیاسی و مەدەنیەکان و دژ بە یەکسانی ژن و پیاو و یەکسانی هاووڵاتیانە و دەبێ مادەی ٦ لاببرێ.\nهەر بۆیە ئێمە داواتان لێ دەکەین بە ئیلهام وەرگرتن لە یاساکانی مافی گه‌ردوونی جیهانی لەبەر رۆشنایی ئەو داواکاریانه خراوه‌ته بەردەستتان ئەم ئالۆگورانە لە نیو ڕەشنووسی دەستووردا جێگیربکەن. هەرهەوڵ وئالۆگۆرێک بە ئاڕاستەی دەستوورێکی مودێرن وئینسانی کە سەرجەم مافەکانی هاوولاتیانی کۆمەڵگا دەستبەربکات بە شانازیەکی پربایەخ بۆ ئامادەکارانی دەنووسرێ.


ڕژاک: قەدەغەكردنی بڵاوكردنەوەی ئاماری توندوتیژییەكان تاوانێكی ترە دژ بە ژنان – کوردی – RojNews.News\n10/07/2020 - 11:32:58 am\nڕژاک، قەدەغەکردنی بڵاوکردنەوەی ئاماری توندوتیژییەکان بە تاوانێکی تر دژ بە ژنان ناودەبات و داوا دەکات دژ بە وبڕیارە، ژنان بڕژێنە سەر شەقام.\nدوای بڵاوکردنەوەی هەواڵێک لە ڕۆژنیوزەوە، کە بە بڕیاری ڕێبەر ئەحمەد، وەزیری ناوخۆی حکومەتی هەرێمی کوردستان، بڵاوکردنەوەی ئاماری توندوتیژییەکانی دژ بە ژنان لەلایەن بەڕێوەبەرایەتیی بەرەنگاربووەنەوەی توندوتیژیی دژ بە ژنان و خێزان-ەوە قەدەغەکراوە، ڕێکخراوی ژنانی ئازادی کوردستان-ڕژاک، لە ڕاگەیەندراوێکدا ناڕەزایی خۆی دژ بەو بڕیارە نیشاندا.\nڕژاک، قەدەغەکردنی بڵاوکردنەوەی ئامارەکان بە تاوانێکی دیکە دژ بە ژنان ناودەبات و دەڵێت: ساڵانێكی زۆرە حكومەتی هەرێمی كوردستان كار لەسەر شاردنەوەی ئامارەكان دەكات، بەڕێوەبەرایەتییەکانیش كاری سەرەكییان پیشاندانی ڕێژەی توندوتیژییەكانە لەئاستێكی نزمدا و شاردنەوەی ئامارە راستەكانە لەخەڵك.\nئاماژەی بۆ ئەوەش کردووە، بڕیارەکەی وەزیری ناوخۆ لەکاتێکدایە، کە بەهۆكاری هەبوونی ڤایرۆسی كۆرۆنا و بەیەكەوە مانەوەی ئەندامانی خێزان و درێژكردنەوەی كەرەنتینە و بێ كاریی و بێ مووچەیی، لەگەڵ خۆیدا زۆرترین قەیرانی ئابووریی و قەیرانی كۆمەڵایەتیی و خێزانی دروست كردووە، ئەمانەهەمووی هۆكارن بۆزیادبوونی تونوتیژییەكان.\nڕوونیشیدەکاتەوە”وڵاتێكی وەك فەرەنسا لەكاتی كەرەنتینەدا رایگەیاند كە بە هۆی كەرەنتیەنە ٪٣٠ توندوتیژی لە وڵاتەكەیاندا زیادی كردووە، هەرێمی كوردستان بەهەموو پێوەرێك رێژەی توندوتیژییەكان زۆرزیادی كردووە بەپێی لێكۆڵینەی مەیدانی رێكخراوەكەمان لەماوەی ٣مانگدا ٢٨ ژن لە ئەنجامی توندوتیژیی گیانیان لەدەستداوە، ئەم ڕاستییانە هەموو پێمان دەڵێن كە رەوشی ژنان لەهەرێمی كوردستاندا زۆرخراپەو توندوتیژی ڕۆژبەڕۆژ لەزیادبووندایە”.\nڕێکخراوەکە، ئاماژە بۆ ئەوەش دەکات، کە ئەوان هیچ كاتێك پشت بە ئاماری بەڕێوبەرایەتی بەرەنگاربوونەوەی توندوتیژیی نابەستن، بەڵآم پێیانوایە”بڕیارگرتن بۆ قەدەغەكردنی ڕاگەیاندنی ئامارەكان، زەنگێكی مەترسیدارە و ئەگەری زیادبوونی بێ سنووری توندوتیژییەكان هەیە كە لەئاستی كۆمەڵكوژییدایە”.\nجەختیش دەکاتەوە، کە”دەسەڵات و حكومەت بەپێوانی یەكەم لە كۆمەڵكوژیی ژنان بەرپرسیارن، بۆئەوەی خۆڵ بكەنە چاوی جەماوەرەوە راستیەكان دەشارنەوە”.\nهەر لەو ڕاگەیەندراوەدا هاتووە:”ئێمە وەك رێكخراوەكەمان وێرای شەرمەزاركردنی ئەو بریارە و دەربرینی نارەزایی، داوا لە تەواوی ژنان دەكەین بەتایبەتی ژنانی چالاكوان كەهەموومان بەیەكەوە بڕژێینە سەرشەقامەكان و ئەو بڕیارە هەڵوەشێنینەوە”.\nلە کۆتاییشدا هاتووە: لە پێویستە وەك ژنان هەڵوێست پیشان بدەین لەبەرامبەر قەیرانی ئابووریی، كۆمەڵایەتیی،سیاسیی، خاك فرۆشتن و دەستپێشخەریی بۆ دوژمنان وهێرش و داگیركاریەكانی دەوڵەتی توركیا، چونكە تەواوی كێشەكانی هەرێمی كوردستان سەرچاوەكەی داگیركاریە.


پرسی نۆستالژیا لە رۆمانی خۆشەویستێکی ترسناکدا – Knwe.org\nسەرەکی » کەلتوور » پرسی نۆستالژیا لە رۆمانی خۆشەویستێکی ترسناکدا\nهاروکی موراکامی یەکێکە لە رۆماننووسە ناسراوەکانی ژاپۆن و جیهان. دیارە ئەم نووسەرەش شێوازێکی سەرنجراکێشی هەیە لە بواری نووسین و ئەدەبدا. پاش ئەوەی ماوەی چەندین ساڵ لە جیهانی ئەدەب و رۆماندا و دوای خوێندنەوەی کۆمەڵە رۆمانێک بەتایبەتی ئەمەریکی، لە ئەپریلی 1978 دا لەدوای یارییەکی بیسبۆڵ، موراکامی بڕیارێکی گرنگیدا ئەویش ئەوەبوو کە وتی: بەڵێ من دەتوانم رۆمانێک بنووسم.\nزۆرجار بڕیارێک دەتوانێت ژیانی مرۆڤێک بگۆڕێت و بە تەواوەتی ژیانی لە جیهانێکەوەو بۆ جیهانێکی تەواو جیاواز بگۆڕێت، ئەم بڕیارەی موراکامییش توانی ژیانی خۆیی و ئەدەبی ژاپۆنیی و جیهانیش بگۆڕێت.\nموراکامی یەکێکە لە نووسەرە دەگمەنەکانی ژاپۆن و جیهان، رۆمانەکانی هەموو جیهانی سەرسام کردووە و بەرهەمەکانی بۆ زیاتر لە 40 زمانی جیهانی وەرگێڕاون.\nرۆمانی خۆشەویستێکی ترسناک یەکێکە لە رۆمانە جوانەکانی هاروکی موراکامیی و بۆ زۆربەی زمانەکانی جیهان وەرگێڕاوە. خۆشبەختانە ئەم رۆمانە لەلایەن ئەردەڵان عەبدوڵڵا لە زمانی ئەڵمانییەوە کراوەتە کوردی. لەپاش خوێندنەوەی رۆمانەکە پێمخۆشبوو چەند دێرێک لەبارەی ئەم رۆمانەوە بنووسم، بەو هیوایەی بە خوێنەرانی بناسێنم.\nلەم رۆمانەدا موراکامی زۆر گرنگی بە مەسەلەی نۆستالژیا دەدات و پانتایی گەورەی رۆمانەکە داگیر دەکات. موراکامی بە شێوەیەکی ئێجگار مەزن باسی گەشتی ژیانی کەسێکمان بۆ دەکات، کە کەسێکی ئاسایی ناو کۆمەڵگەی ژاپۆنییە و لە منداڵییەوە دەست پێدەکات هەتا تەمەنی سی و حەوت ساڵی.\nهاجیما کە پاڵەوانی سەرەکی رۆمانەکەیە، نۆستالژیا لە کەسێکی ئاسایی و خۆشبەختەوە، دەکاتە کەسێکی بەدبەخت و تووشی کۆمەڵێک کێشەی دەروونی و کۆمەڵایەتی دەکات. شیماتۆ ئەو کچە ژیرو جوان و ناسکەیەکە کە هاجیما هیچ کاتێک ناتوانێت لە بیری خۆی بەرێتەوەو لە کۆتاییشدا دەگەڕێتەوە بۆ لای و ئەمەش بە تەواوەتی ژیانی تێکدەدات.\nجگە لە نۆستالژیا موراکامی لەم رۆمانەیدا گرنگی بە کۆمەڵێک بابەتی گرنگی تر دەدات. ئەو بە شێوازێکی ئەدەبی بەرز، هەوڵیداوە مامەڵە لەگەڵ پرسی خۆشەوستی و سێکس و نەوەی 1968و تەنهایی و خۆکوشتن و چینی بورژوازی نوێی ژاپۆنی و میوزک بکات.\nخاڵێکی گرنگیتر لەم رۆمانەدا، پرسی خۆشەویستی و ئیرۆتیکە، هەربۆیە وەکو وەرگێڕ دەڵێت: لەکاتی بڵاوبوونەوەی ئەم رۆمانە بە زمانی ئەڵمانی، زۆر لە رەخنەگرانی ئەڵمانیا ئەم رۆمانەیان بە رۆمانێکی ئیرۆتیکی دادەنا، بۆ نموونە رەخنەگری ناسراوی ئەڵمانیا مارسێل رایش دەڵێ : ئەم رۆمانە بەرزترین لوتکەی ئیرۆتیکە.\nبەدڵنیاییەوە ئەم رۆمانەی هاروکی موراکامی یەکێکە لە کارە جوانەکانی، چ لە رووی ناوەڕۆک و چ لەڕووی شێوازیشەوە، داهێنانی گەورەی تێدا کردووە. هەربۆیە بۆ ئێمەی کورد گرنگە ئاگاداریی ئەم کارە ئەدەبییە جوانانەی ئەدەبیاتی جیهان بین، تاوەکو بتوانین ئێمەش داهێنانی جوان پێشکەش بکەین.\nلێرەدا جێگەی خۆیەتی کە دەستخۆشی لە کاک ئەردەڵان عەبدوڵڵا بکەین بۆ وەرگێرانی ئەم رۆمانە جوانە و هیوای کاری جوانتر و باشتری بۆ دەخوازین.


تاوەکو ئەمڕۆ، ژمارەیەک لە کۆمپانیا نێودەوڵەتیە کارکەرەکانی نەوت لە هەرێمی کوردستان بەشداریی بەرچاویان کردووە لە دابینکردنی پشتگیری دارایی بۆ دەستپێشخەری مرۆیی پیشەسازی نەوت و غازی کوردستان، لەوانەش کۆمپانیاکانی گەڵف کیستۆن، گەنەل ئێنێرجی، تاقە، شێڤرۆن، هێس، ماراسۆن، ئۆیل سێرچ، وێسترن زاگرۆس. تاکو ئێستا بڕی 15 ملیۆن دۆلار بۆ ئەم دەستپێشخەریە دابینکراوە.\nکۆمپانیا ناوخۆییەکانی وەک کار گروپ، لە رێگەی دامەزراوەیەکی خێرخوازی خۆیەوە، پارەی بۆ چەندین پرۆژەی فریاگوزاری دابینکردووە و جێبەجێی کردوون.\nلە هەمان کاتدا کۆمپانیا خزمەتگوزاریەکانیش، لەوانەش گروپی خزمەتگوزاری نەوت و غاز و کۆمپانیا ئێنسن، هاتوونەتە پێشەوە بۆ بەخشینی هاوکاری دارایی و یارمەتی کرداریی.\nئەگەر کۆمپانیاکەت دەیەوێت بەشدار بێت لە دابینکردنی هاوکاری داراییدا بۆ دەستپێشخەری مرۆیی پیشەسازی نەوت و غازی کوردستان یان پێویستی بە زانیاری زیاترە لەم بارەیەوە، تکایە لە رێگەی ئەم ئیمەیڵەوە پەیوەندیمان پێوە بکە: KOGHI@mnr.krg.org\nبەپێی دەستپێشخەری مرۆیی پیشەسازی نەوت و غازی کوردستان، هاوکاریە داراییەکان راستەوخۆ لە کۆمپانیاکانی نەوت و غازەوە دەدرێت بە ئاژانس و رێکخراوە نێودەوڵەتیە ناحکومیەکان کە بەشدارن لە دابینکردنی فریاگوزاریدا بۆ ئاوارەکان.\nوەزارەتی سامانە سروشتیەکان پێشینە نادات بە هیچ یەکێک لە ئاژانس و رێکخراوە ناحکومیەکان.\nتکایە بڕوانە لاپەڕەی رێکخراوە ناحکومیەکان بۆ بینینی لیستی ئاژانس و رێکخراوە نێودەوڵەتیە ناحکومیەکان کە پشتیگری لە دابینکردنی فریاگوزاری مرۆیی دەکەن بۆ ئاوارە سووریەکان لە هەرێمی کوردستان عێراق.\nبەش: فریاگوزاری ئاوارەکان\nبڵاوكراوەتەوە لە 09 شوبات 2014


https://1baiser.com توندڕەوی و ڕیفۆرمی ئایینی |\nHome بیروڕا توندڕەوی و ڕیفۆرمی ئایینی\nمشتومڕێكی زۆر هەیە سەبارەت بە پەیوەندیی فیكری و تیۆریی داعش بە دەقەكانی قورئان و سیستمی كاركردنی ئایینی ئیسلامەوە، كە ئەم ڕێكخراوە لە كارەكانییا پشتی پێ دەبەستێت.\nڕیسێرچەر و ڕۆشنبیر و نووسەرانی بواری فیكری توندڕەوی گەیشتوونەتە ئەو دەرەنجامە حاشاهەڵنەگرەی كە داعش و هاوشێوەكانی لە قاعیدە و تەكفیرییەكان پشت بە هەندێك لە دەقەكانی قورئان و هەروەها فەرموودە و توراسی ئیسلامی بەتایبەت، دەبەستن.\nلەمەدا تەنانەت بانگخواز و پیاوە ئایینییەكان و سیاسییە ئیسلامییەكانیش هاوڕان و دان بەوەدا دەنێن كە گرووپە توندئاژۆكان پشت بە هەندێك لە دەقەكانی ئیسلام و سیستمی كاركردنی ئیسلام لە مێژوودا دەبەستن و وەك بەڵگە بۆ شەرعییەتی كارەكانی خۆیان كەڵكی لێ وەردەگرن.\nلێرەدا ئەم دانپیانانە گرنگە چونكە جڤاتی ئیسلامی لە پێشوودا دانیان بەوەدا نەدەنا كە بزووتنەوە جیهادییەكانی وەك ئەلقاعیدە و ئەنسار پشت بە دەقەكانی قورئان و مێژووی ئیسلام دەبەستن لە كارەكانیاندا و هەمیشە دەیان وت كە ئەلقاعیدە درووستكراوی ڕۆژئاوا و ئەمه‌ریكا و ئیسرائیلە و تەنها ئەم دیوەی بابەتەكەیان دەبینی.\nبەڵام دانپیانانی ئێستا بەوەی كە «لە مێژووی ئیسلام و لە دەقەكاندا بایی ئەوە سپەیس و بەڵگە بۆ گرووپە توندئاژۆكان هەیە كە بتوانن جێگای خۆیانی تیابكەنەوە و بەكاری بهێن دانپیانانێكی گرنگە لە ڕێڕەوی دەستكردن بە پرۆژەیەكی ڕیفۆرم و چاكسازیی ئایینیی وا كە دەرئەنجام بە ئایینێكمان بگەیەنێت كە جێگەی داعشیزمی تیا نەبێتەوە.\nچونكە لە بنەڕەتدا ڕێكخراوە توندڕەوەكانی وەك داعش و قاعیدە و هاوشێوەكانیان تەنها گرووپێكی چەتەگەریی نین بەڵكو خاوەنی تیۆر و سیستمی بیركردنەوەی تایبەت بە خۆیانن.\nئێستا قەناعەتێكی گشتی لەناو جیهانی ئیسلامیدا خەریكە درووست دەبێت كە هەتاوەكو ڕیفۆرمێكی ئایینیی قووڵ و بەرفراوان و ڕادیكاڵ لەناو ئایینی ئیسلامدا جێبەجێ نەكرێت، ئەوا هەرگیز ناتوانین بەو ئاسانییە داعش لە ئایینیبوون بێبەری بكەین و لە ئیسلام بیكەینە دەرەوە.\nهەمیشە داعشیزم و توندڕەوی خۆی لەناو ئاییندا دەدۆزێتەوە ئەگەر بێت و ئایینی ئێمە هەمان ئەو ئایینە بێت كە پێش 1500 ساڵ دەقەكانی ڕاڤەیان بۆ كرا.\nیان دەبێت باوەڕمان بە ڕیفۆرمێك هەبێت كە جارێكی تر ئیسلاممان لەم سەردەمەدا و بۆ ئەم سەردەمە و بە پێی ئاستی تێگەیشتنی ئەم سەردەمەی مرۆڤایەتی بۆ شرۆڤە و تەفسیر بكاتەوە، یاخود دەبێت قبوڵی ئەوەش بكەین كە هێندە توندڕەوەكانی وەك داعش جێگای خۆی لەناو ئیسلامدا بكاتەوە و هەوڵی جێبەجێكردنی دەقەكانی جزیە و سەبایا و «ئەسلم تەسلم» «قتل المرتد» بدات.\nهەندێك دەڵێن «جزیە لە ئیسلامدا هەیە بەڵام جزیەی ئیسلام هەمان ئەو جزیەیە نییە كە گرووپێكی وەك داعش جێبەجێی دەكات.»\nلە ڕاستیدا ئەمە بەهەڵەدا ڕۆشتنە یان خۆلادانە لە ئەسڵی كێشەكە، چونكە جزیەكەی داعش ڕێك هەمان جزیەكەی ئیسلامە كە پێش هەزاروچوارسەد ساڵ جێبەجێ كراوە، بەڵام پرسیارەكە ئەوەیە ئایا «سیتمێكی ئیشكردن» كە لە پێش هەزاروچوارسەد و ئەوەندە ساڵ جێبەجێ كرابێت و ئیستیقراری سیاسیی و ئابوری و كۆمەڵایەتی و پێ فەراهەم كرابێت، دەكرێت لە پاش ئەو هەموو گۆڕانە مێژووییەی بەسەر مرۆڤایەتیدا هاتووە هەمان «سیستمی ئیشكردن» هەمان دەرەنجامی پێش هەزاروچوارسەد و ئەوەندە ساڵ بدات بە دەستەوە.\nجزیە و سەبایا و ئەنفال و قەتلی مورتەد، سیستمی ئیشكردنی سەردەمێكە كە مرۆڤایەتی بەجێی هێشتووە، ئەو سیستمانە ئەگەر لە سەردەمی خۆیاندا ئامانجی خۆیان پێكابێت كە بریتی بووە لە جێگیركردنی حاڵەتی سیاسی و ئابووری و كۆمەڵایەتی ئەوا بۆ ئەمڕۆ دەرەنجامی پێچەوانە ئەدەن بە دەستتەوە وەك بە چاوی خۆمان دەیبینین.\nكەواتە ئیشكالەكە لەوەدا نییە كە گرووپە توندڕەوەكان (جزیە و قەتلی مورتەد) بە شێوەیەكی نەگونجاو جێبەجێ دەكەن، بەڵكو ئیشكالەكە لێرەدایە كە ئەو چەمكانە كاتیان بەسەر چووە و مێژوو بەجێی هێشتوون و جارێكی دی مرۆڤایەتی ناتوانێت بۆیان بگەڕێتەوە.\nئیسلام لە پاش ئەو هەموو سەدەیە لە تەمەنكردن، ئاخر تەمەنی ئیسلام دوورودرێژە! لە پاش ئەو هەموو گۆڕانەی بەسەر مرۆڤایەتی و بیركردنەوە و سیستمی ژیانی و ژیارییەكەیدا هاتووە، هەروەها لە پاش ئەو هەموو برینەش كە بە شمشێری دۆست و دوژمن كراوەتە جەستەی ئیسلامەوە، بێگومان ئایینێك لەم حاڵەتەدا پێویستی بە دووبارە تەفسیركردنەوە هەیە، پێویستی بە ڕیفۆرم و «نوێكردنەوە» هەیە.\nریفۆرمیی ڕاستەقینەش ڕیفۆرمێكە، كە خودی ئایینەكەو شێوەی مامەڵەپێكردنی دەگرێتەوە، نەك هزری ئایینەكە، نەك ئەو شرۆڤە و بەرهەم و دەستكەوتە فیكریانە بگرێتەوە كە تا ئێستە مرۆڤایەتی و موسڵمانان لە ئیسلام و لە دەقەكانی دەستیان كەوتووە. (وەك هەندێك ڕیفۆرمیستی موحافیزەكار داوای دەكەن).\nریفۆرمی (هزری ئایینیی) هیچ سودێكی نییە، چەند ساڵە بەسەدان هزرەوانی ئایینی و ڕۆشنبیری ئایینی خەریكی ئەم سەفسەتەیەن هیچیان لێ بەرهەم نەهێنا (داعش نەبێت). ئەوان وەك ئەوە وایە خەریكی كێڵانەوەی ئەرزێكی كێڵراو بن.\nلە ڕاستیدا باسكردن لە «ڕیفۆرمی هزری ئایینی» و وازهێنان لە ڕیفۆرم ڕاستەوخۆ لە ئایین خۆیدا، جۆرێكە لە لە ترسنۆكی، چونكە دواجار داعش و سەلەفییەكان پشت بە خودی دەقە ئایینییەكان دەبەستن بۆ كارەكانیان، نەك هزر و شرۆڤەی پێشینانی موسڵمان بۆ دەقە ئایینییەكان.\n(یان جزیە یان موسڵمان بوون) (جاریە و سەبایا و ئەنفال) (ئەسلم تەسلم) (قتل المرتد) هەموو ئەمانە دەقگەلێكی ئایینیین، بەشێكی گەورەن لە مێژووی ئیشكردنی ئیسلام و تێگەیشتن و ئیجتیهادی كەس نییە، لە سەردەمی خۆشیدا سیستمگەلێكی گونجاو بوون بۆ جێبەجێكردن و درووستكردنی ئیستیقراری سیاسی و كۆمەڵایەتی و ئیداری و ئابووری، لە ئەمڕۆشدا تۆ وەك موسوڵمانێك یان دەبێت باوەڕت پێیان هەبێت و هەوڵی جێبەجێكردنیان بدەیت، یان دەبێت بڵێیت ئەو سیستمانە لە مێژوودان و چیدی كەڵكی تەتبیقكردنیان نەماوە.\nئەزموونی گرووپە توندڕەوەكانی وەك داعش و تالیبان و ئەلقاعیدەش بۆیە شكستی هێنا چونكە تا ئێستا هیچ دەوڵەتێك نەیتوانیوە لەسەر ئەم بنەمایانەی كە ئەوان پشتی پێدەبەستن لەم سەردەمەدا دابمەزرێت و خۆی بگرێت، تەنانەت ڕووخانی خەلافەتی عوسمانییش پەیوەندی بە كەوتنەدەرەوەی بوو لە ڕێرەوی مێژوو.\nلە ئەفغانستانیش دەوڵەتی تالیبان نەیتوانی خۆی ڕاگرێت و پێش ئەوانیش موجاهیدینی ئەفغان نەیانتوانی دەوڵەتێكی ئیسلامی كە حكم بە «شەرعی خودا» بكات لە ئەفغانستان دابمەزرێنن و زۆربەی پارتە ئیسلامییەكانیش بە شێوەیەكی سیكولار سیاسەت و حوكمڕانی دەكەن و لە نەریتە كۆنەكەی ئیشكردنیان دوور دەكەونەوە كە پشتی بەستبوو بە «ان الحكم الا لله» بەڵكو زۆربەیان داوای دەوڵەتی مەدەنی دەكەن.


ژیلوان به‌شێوه‌ى سه‌ره‌كى و له‌سه‌ره‌تاوه به‌رامبه‌ر دینامۆ زه‌گره‌ب ده‌جه‌نگێت · Kurdsport\nدەستپێک/هەواڵ/ژیلوان به‌شێوه‌ى سه‌ره‌كى و له‌سه‌ره‌تاوه به‌رامبه‌ر دینامۆ زه‌گره‌ب ده‌جه‌نگێت\n282 بە خولەکێک دەخوێندرێتەوە\nژیلوان حه‌مه‌د-ى ناوه‌ڕاستكارى نێوده‌وڵه‌تى و به‌ئه‌زموونى كورد له‌یارى ئه‌مڕۆ 20ى حوزه‌یرانى 2020ى یانه‌كه‌یدا به‌رامبه‌ر به‌یانه‌ى دینامۆ زه‌گره‌ب-ى به‌ناوبانگ و پێشه‌نگى خولى پله یه‌كى تۆپى پێى یانه‌كانى كرواتیا له‌سه‌ره‌تاوه به‌شێوه‌ى سه‌ره‌كیی یارى ده‌كات.\nكاتژمێر 10:05 خوله‌كى ئه‌مشه‌و یانه‌ى گۆریكا-ى كرواتى كه ژیلوان حه‌مه‌د (ژیله)ى یاریزانى كورد یارى تێدا ده‌كات و له‌پله‌ى شه‌شه‌مى خوله‌كه دایه، به‌به‌شدارى سه‌ره‌كیی ناوه‌ڕاستكاره كورده‌كه‌ى له‌سه‌ر یاریگاى خۆیدا (رادنیك) له‌ناوچه‌ى ڤێلیكا-ى گۆریكا میوانداریی له‌یانه‌ى دینامۆ زه‌گره‌ب ده‌كات، ئه‌مه‌ش له‌میانه‌ى یارییه‌كانى هه‌فته‌ى 30ى قۆناغى دووه‌مى خولى پله یه‌كى تۆپى پێى یانه‌كانى كرواتیا-دا.\nبه‌پێى ئه‌و پێكهاته‌یه‌ى یانه‌ى گۆریكا به‌ر له‌چه‌ند خوله‌كێك بڵاوى كردۆته‌وه، ژیلوان حه‌مه‌د-ى ته‌مه‌ن 29 ساڵ له‌هێڵى ناوه‌ند به‌درێسى ژماره 7 به‌رامبه‌ر به‌یانه‌ى دینامۆ زه‌گره‌ب ده‌جه‌نگێت.\nشایه‌نى باسه ژیلوان موحه‌مه‌د حه‌مه‌د ئه‌ڵڵاوێردى رانیه‌یی تائێستا له‌گه‌ڵ یانه‌ى گۆریكا له‌خولى پله یه‌كى تۆپى پێى یانه‌كانى كرواتیادا به‌شدارى له 19 یاریدا كردووه و 1086 خوله‌ك یارى كردووه و توانیویه‌تى 1 گۆڵ تۆمار و 3 گۆڵیش سازبكات.\nهێرشبه‌ره كورده‌كه ته‌نها گفتوگۆى زاره‌كی له‌گه‌ڵ یانه جه‌ماوه‌رییه‌كه‌ى عێراقدا كردووه\nکاپتنە کوردەکە دوو وەرزی تریش لەپێناو شێن پۆشەکانی پایتەخت دەجەنگێت\nبەڤیدیۆ: ژیلوان بردنەوەیەکی بەنرخ و پێشەنگی خولی کرواتیای بەیانەکەی بەخشی\nبۆ رووبه‌ڕووبوونه‌وه‌ى گانا به‌رگریكاره هه‌مه‌وه‌ندییه‌كه به‌ره‌و توركیا فڕى


سەركردایەتییەكی یەكێتی: دەسەڵاتی دادوەری بە ئاڕاستەی دوولەتبوون دەڕوات - تۆڕی میدیایی خەڵک\nئەندامێكی سەركردایەتی یەكێتی و بەرپرسی ناوەندی كاروباری یاسایی ئەو حزبە ڕایدەگەیەنێت، دەسەڵاتی دادوەری بێهەڵوێست بووە و نەیتوانیوە دەسەڵاتی ئەنجامدانی چاكسازی بەكارنەهێناوە.\nئەمڕۆ شەممە، دیداری بزوتنەوەی گۆڕان بۆ پرسی سەروەری یاسا لەهەرێمی كوردستان بەڕێوەچوو، كە تێیدا چەند پانێڵێك بەبەشداری ژمارەیەك كەسی پسپۆڕ و سیاسی بەڕێوەچوو.\nتەلار لەتیف، ئەندامی سەركردایەتی یەكێتیی نیشتیمانیی كوردستان لەپانێڵێكدا ڕایگەیاند، دەسەڵاتی دادوەری، كە پێویستە چاكسازی بكات و دەسەڵاتی ئەوەی هەیە، بەڵام تاكو ئێستا لەئاستی ئەو هەموو نادادییە بێدەنگە و نەیانتوانیوە ئەو دەسەڵاتەی هەیانە بەكاریبهێنن.\nئەوەشی خستەڕوو، بەداخەوە هیچ كاتێك هەڵوێستی جدیی نەبووە و ئێستا بەئاڕاستەی دوولەتبوونی دەسەڵاتی دادوەری دەڕوات.\nباسی لەئەوەشكرد، كاتێك دەسەڵاتی دادوەری لەناوخۆیدا نەتوانێ چاكسازی بكات، چۆن چاوەڕێدەكرێت چاكسازی لەهەرێم بكات.\nئاماژەی بەئەوەشدا، متمانەنەبوونی هاووڵاتییان بەدادگاكان زەنگێكی مەترسیدارە بۆ ئێستا و داهاتوو.\nوتیشی، “پێویستە دەسەڵاتی دادوەری سەربەخۆبێت، بەڵام بەداخەوە زۆرترین دەستتێوەردان هەبووە، تەنانەت دۆسیە كەسییەكانیش دەستتێوەردانی تێدایە، بەتایبەت لەم كابینەیەی حكومەتی هەرێمدا”.\nدیداری بزوتنەوەی گۆڕان بۆ پرسی سەروەری یاسا\nسلێمانی ـ نزار جەزا حاكم شێخ لەتیف ڕایدەگەیەنێت، لەهەرێمی كوردستان یەك دەسەڵاتی دەوڵەت نییە، بەڵكو لەهەرێم دوو دەسەڵاتی سەربەخۆ هەیە، كە لەدەرەوەی…


چارەنووسی ترامپ باشتر لە پێشینیانی نابێت/ گومانمان لە شکستدانی دوژمن نییە - Mehr News Agency\nAP ١٣٩٧ Khordad ٢ ٢١:٥٧\nNews Code 19036\nئایەتوڵڵا خامنەیی لە دیدار لەگەڵ بەرپرسانی ئێران:\nچارەنووسی ترامپ باشتر لە پێشینیانی نابێت/ گومانمان لە شکستدانی دوژمن نییە\nڕێبەری باڵای شۆڕشی ئیسلامی ئێران جەختیان کرد: سەرۆک کۆماری ئێستای ئەمریکایش چارەنووسی باشتر لە پێشینیانی وەن بووش و نێۆکانەکان و ڕیگان نابێت و لە مێژوودا ون دەبێت.\nبە ڕاپۆرتی ئاژانسی هەواڵی مێهر،ئەمڕۆ چوارشەمە ۳ی جۆزەردان، لە حەوتەمین ڕۆژی مانگی پیرۆزی ڕەمەزان، سەرۆکانی دەسەڵات، بەرپرسان و بەڕێوەبەرانی نیزام، ژمارەیەک لە بەڕێوەبەرانی باڵای دەزگاکان و چالاکانی سیاسی، کۆمەڵایەتی و فەرهەنگی لەگەڵ ئایەتوڵڵا خامنەیی دیداریان کرد.\nڕێبەریی لەم دیدارەدا وتیان: لە سەرەتای شۆڕشەوە تا ئەمڕۆ، ئەمریکا هەموو جۆرە دوژمنییەکی بۆ گورز وەشاندن لە ئێران کردووە و کاری سیاسی، ئابووری، سەربازی و پڕوپاگەندەی دژی ئێران ڕێکخستووە. هەموو ئەم کارانەش بۆ ڕووخاندن بووە و ئەم وشەیەس کە دووپات دەبێتەوە، شتێکی نوێ نییە.\nڕێبەری ڕایانگەیاند: هەموو ئەم پیلانانە شکستی هێناوە؛ ئێوە کۆماری ئیسلامی بەراورد بکەن کە پاش ۴۰ ساڵ بە تواناییی جۆراوجۆر خەریکە بەرەوپێشەوە دەچێت و هەموو ئەمانە شکستی هێناوە. دووبارەش شکست دێنێت و ئێمە لە شکست دانی دوژمن گومانمان نییە و ئەو کەسەی لە مەعارفی ئیسلامیدا ئاشنایەتی ببێت ئەمە دەزانێت.\nجەختیشیان کرد کە سەرۆک کۆماری ئێستای ئەمریکاش چارەنووسی باشتر لە پێشینیانی نابێت و ئەویش لە مێژوودا ون دەبێت.\nئایەتوڵڵا خامنەیی وتیشیان: دوژمنی ئەمریکا پەیوەندی بە پرسی ناڤۆکیەوە نییە. نیزامێک کە سەریهەڵداوە و بەرانبەر بە ئەمریکا هیچ موحافەزەکاریەک ناکات و ئاڵای ئیسلامی بەدەستەوەیە.ئەمریکا دژی ئەمەیە. ئەمریکا دەیەوێت مولەفەکانی دەسەڵات لە کۆماری ئیسلامی لە ناو ببات.\nجەختیشیان کرد: نەرمی نواندن لە بەرانبەر ئەم دوژمنە، تێغی ئەو کول ناکات بەڵکوو روودارتی دەکات؛ ئەگەر دەتانەوێت کارێک بکەن کە دوژمنی کەم بێتەوە، ئەنجامی بدەن بەڵام ڕێگا نەرمی نواندن نییە.\nزیادیشیان کرد: خۆڕاگری لە بەرانبەر ئەمریکا دەبێتە هۆی پاشەکشێ ئەوان . ئەوەی کە نەتەوەیەکگرتووەکان مافی پیتاندنی ئێمە بە فەرمی ناسیوە، بە هۆی دانوستانەوە نییە بەڵکوو بە بۆنەی پێشکەوتنی ئێمە لە بواری ناڤۆکیە.